text:
बिहारक जमालपुर मे मौजूद रेलवे प्रशिक्षण संस्थान कें बिहार सं लखनऊ स्थानांतरित करबाक मुद्दा पर केंद्र और राज्य सरकारक बीच तनातनी बढ़ैत जा रहल अछि. आब बिहारक जल संसाधन मंत्री संजय कुमार झा एहि मामला कें ल’ एक कें बाद एक बहुते ट्वीट केलनि. ओ अपन ट्वीट मे बतौलनि – “जमालपुर मे स्थित इंडियन रेलवे इंस्टीट्यूट ऑफ मेकेनिकल एंड इलेक्ट्रिकल इंजीनियरिंग (IRIMEE) कें मुंगेर सं बाहर शिफ्ट करबा लेल रेल मंत्रालयक आदेश पर बिहार सख्त प्रतिक्रिया जतओने छल. मुख्यमंत्री नीतीश कुमार अहि मामला मे केंद्रीय रेल मंत्री पीयूष गोयल सं दखल देबय लेल कहने छलाह.”
ओ कहलनि, नीतीश कुमार एक मई कें रेल मंत्री पीयूष गोयल कें पत्र लिखि क’ एहि फैसला कें वापस लेबाक आग्रह केने छलाह. IRIMEE रेलवे आ बिहार केर समृद्ध विरासतिक प्रतिनिधित्व करैत अछि. बिहार कें संग एकर बहुते ऐतिहासिक संबंध अछि, जकरा मजबूत करबाक जरूरत अछि, नै कि बिहार सं अलग कएल जाए.
ओ आगू कहलनि – “देशक ई सबसं पुरान केंद्रीय प्रशिक्षण संस्थान एकटा प्रतिष्ठित संस्थान अछि आ बिहारक गौरव रहल अछि. एकर स्थापना 1888 मे भेल छल. आईआरआईएमईई जमालपुर 1927 सं भारतीय रेलवे केर शीर्ष प्रतिभा कें प्रशिक्षित करबा लेल सबसं प्रतिष्ठित केंद्र रहल. 93 सालक विरासत कें केना मेटायल जा सकत अछि?”
एहि सं पहिने पूर्व केंद्रीय मंत्री यशवंत सिन्हा एहि फैसला केर आलोचना केने छलाह आ बिहार कें एकरा लेल लड़बाक सुझाव देने छलाह. सिन्हा ट्वीट मे लिखलाह, ”ई दुर्भाग्यपूर्ण अछि जे भारत सरकार बिहारक जमालपुर मे कतेको दशक पुरान रेलवे प्रशिक्षण संस्थान कें उत्तर प्रदेशक लखनऊ मे स्थानांतरित करबाक आदेश देलक अछि. लॉकडाउनक दौरान एहन करब बहुते खराप बात अछि. बिहार कें एकरा लेल लड़य पड़त.”
कहि दी जे ई मुद्दा राजनीतिक रूप लेने जा रहल अछि, कारण बिहारक मुख्यमंत्री नीतीश कुमार एहि कें प्रतिष्ठा केर प्रश्न बना लेने छथि. रेल मंत्री पीयूष गोयल कें पत्र लिखि केन्द्रीय रेल मंत्रालय केर आदेश कें वापस लेबा कें लेल आग्रह केलनि.


c: text/html

text:
> चेतना समिति, पटना द्वारा शोककसभाक आयोजन
पटना. मैथिली आ हिन्दीक महान साहित्यकार साहित्य अकादेमीसँ पुरस्कृत प्रो मायानन्द मिश्रक स्मृतिमे चेतना समिति, पटनाक तत्त्वावधानमे 5 सितम्बर कें एक शोककसभाक आयोजन कएल गेल. शोकसभाक अध्यक्षता योगेन्द्र नारायण मल्लिक कएलनि. उमेश मिश्र आगत महानुभावक स्वागत आ’ डा. रमानन्द झा ‘रमण’ सभाक संचालन कएल. प्रो. सुरेश्वर झा, मन्त्रेश्वर झा, विवेकानन्द झा, कर्मेन्दु शिशिर, अशोक, डा. प्रेमलतामिश्र ‘प्रेम’, विकासकुमार झा, डा. कलानाथ मिश्र, रामसेवक राय, बच्चा ठाकुर, जगदीशचन्द्र ठाकुर ‘अनिल’, गंगानाथ गंगेश, प्रेमकान्त झा, सुकान्त सोम, डा. वीणाधर झा, गणेश झा, बैद्य गणतिनाथ झा, सतीषचन्द्र झा, डा. रामनारायण सिंह, डा.मेधाकरझा, डा.रानी झा, जयनारायाण ठाकुर, चन्द्रनाथ झा, डा.कमल मोहन चुन्नू, सुभद्र ठाकुर आदि माया बाबूक चित्र पर माल्यार्पण कए श्रद्धांजलि अर्पित कएल.
वक्ता सभक कहब छल जे माया बाबूक निधनसँ भारतीय साहित्यक अपूरणीय क्षति भेल अछि. राष्ट्रीय स्तरपर ओ चिन्हार छलाह, ओ मैथिली गीत साहित्यकेँ उत्कर्ष देल, आकाशवाणी, पटनाक अपन कार्यकालमे ओ रेडियो नाटकमे नव तकनीकक प्रयोग कएल, छात्र जीवनहि सँ मैथिली आ’ हिन्दी मंचक ओ आकर्षण छलाह, हुनक वाणीमे हुनकर व्यक्तित्वहि जकाँ आकर्षण छल, हुनकर गाम तँ कोसीमे विलीन भए गेल मुदा उपन्यास ‘माटी के लोग और सोने की चिड़िया’ मे सुरक्षित अछि, कविता संग्रह ‘दिशान्तरमे ओ मैथिली नव कविता कें अर्थवत्ता प्रदान कएल. हुनकर हास्यप्रियता दर्शन प्रथम कृति ‘भांगक लोटा’मे सहज सुलभ अछि. ‘चन्द्रबिन्दु’ कथा संग्रहमे मायाबाबूक परिवेश मुखरित अछि. ‘अकथकथा’ हुनक समयक दर्पण थिक, ओ भारतीय संस्कृति एवं परम्पराक अन्वेषण कए मन्त्रपुत्र, ‘प्रथम शैलपुत्री च’, स्त्रीधन’ आदि सन महत्त्वपूर्ण उपन्यासक सृजन कएल. रघुवीर मोची द्वारा आगत वक्ताक प्रति धन्यवाद ज्ञापन एवं मायाबाबूक आत्माक शान्तिक हेतु मौनक संग शोकसभाक समापन भेल. (Report/Photo: डा. रमानन्द झा ‘रमण’)

robotstxt: allowed

filter: keep


text:
शिवराज नगरपालिका
नेपालक पश्चिमाञ्चल विकास क्षेत्र अन्तर्गत लुम्बिनी अञ्चलमे पडैवाला शिवराज नगरपालिका मे अवस्थित अछि ।[२][३] कपिलवस्तु जिलाक सदरमुकाम रहल ठाम तौलिहवा हि नगरपालिकाक केन्द्र अछि ।[४]
जनसङ्ख्या[सम्पादन करी]
नेपालक राष्ट्रिय जनगणना बि.स.२०६८ अनुसार कपिलवस्तु नगरपालिकाक जनसङ्ख्या ४९९८८ रहेल अछि । कपिलवस्तु नगरपालिकामा ८४४१ घरधुरि अछि ।[१]
सन्दर्भ सामग्रीसभ[सम्पादन करी]
- ↑ १.० १.१ "नेपालक राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "कठै कपिलवस्तु नगरपालिका !"।
- ↑ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ "जिला विकास समिति, कपिलवस्तु (संक्षिप्त परिचय)", जिला विकास समिति, कपिलवस्तु, जिला विकास समिति, कपिलवस्तु।
बाह्य जडीसभ[सम्पादन करी]
एहो सभ देखी[सम्पादन करी]


text:
मदनपुर (औरंगाबाद)। हमर नाम नीतीश कुमार छी आ हम बिहारक मुख्यमंत्री छी। जी हां, अपन राज्य मे मुख्यमंत्री नीतीश कुमार कए अपन इ परिचय देबा लेल मजबूर हुए पड़ल। भेल इ जे मुख्यमंत्री नीतीश कुमार आ उपमुख्यमंत्री सुशील कुमार मोदी विश्वास यात्राक दौरान मदनपुर स्थित कस्तूरबा गांधी आवासीय विद्यालय निरीक्षण करबा लेल पहुंचलाह। शिक्षकक कहबा पर ओहि विद्यालय मे पढ़ैवाली छात्रा पहिने हुनका तिलक लगा कए स्वागत केलक आ पुष्प बरसेलक। एकर बाद विद्यालय प्रांगण मे स्वागत गान स मुख्यमंत्री क स्वागत भेल। एहि बीच छठम कक्षा क एकटा छात्रा आ बरई बिगहा निवासी विभा कुमारी क लग पहुंचलीह आ हुनका परिचय पूछलथि। विभाक सवाल छल, आपका नाम क्या है, एहि पर मुख्यमंत्री नीतीश कुमार हंसैत जवाब देलाह, हम बिहारक मुख्यमंत्री नीतीश कुमार छी। एकर बाद मुख्यमंत्री अपन बगल मे बैसल उपमुख्यमंत्री आ सांसद कए सेहो अपन-अपन परिचय देबा लेल कहलथि।
एहि स पूर्व मुख्यमंत्री नीतीश कुमार आ उपमुख्यमंत्री सुशील कुमार मोदी विश्वास यात्रा क दौरान मदनपुर प्रखंड मुख्यालय क खेल मैदान मे विशाल जनसभा कए संबोधित केलथि। मुख्यमंत्री नीतीश कुमार मदनपुर प्रखंड स्थित प्रखंड आ अंचलाधिकारी कार्यालय मे घंटा स बेसी काल बैस फाइल क निरीक्षण केलथि। खास क भूमि अतिक्रमण, सरकारी भूमि पर कब्जा, भूमि विवाद आ बेदखली स संबंधित फाइल क मौका पर ओ गहन निरीक्षण करि ओकर निदान हेतु आवश्यक दिशा-निर्देश देलथि।


text:
दड़िभंगा. दू दिवसीय दरभंगा अंतर्राष्ट्रीय फिल्म फेस्टिवल केर आयोजन सं मैथिली फिल्म जगत नव बाट देखलक अछि. दरभंगा फिल्म क्लब दिस सं 2-3 फरवरी कें आयोजित दरभंगा अंतरराष्ट्रीय फिल्म फेस्टिवल केर उद्घाटन मो. अली असरफ फातमी कयलनि त' समापन समारोह मे नगर विधायक संजय सरावगी भाग लेलनि. कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित एहि फेस्टिवल केर पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल गेल, जाहि मे फिल्म 'जून' आ 'हैण्डओवर' सेहो छल. पहिल दिन कोनो विशेष प्रभाव नहि छोड़ने छल फेस्टिवल. मुदा दोसर दिन विश्वविद्यालय परिसर केर रंगत तेसरे छल. समूचा प्रांगण आ बाट-घाट फेस्टिवल केर बैनर सं पाटल छल. फेस्टिवल केर दोसर दिन अर्थात 3 फरवरी कें सांस्कृतिक कार्यक्रम भेल संगहि मैथिली लघु फिल्म 'कमला' सहित अन्य फिल्म देखाओल गेल. एहि अवसर पर एड्स जागरुकता पर आधारित मैथिली लघु फिल्म केर लेखक-निर्देशक अमितेश शाह सेहो उपस्थित छलाह. हुनक फिल्म बहुत बेस पसिन कयल गेल. अमितेश शाह मीडिया केर जवाब देइत कहलनि जे ओ शीघ्र मैथिली फीचर फिल्म बनओताह. स्क्रिप्ट पर काज चलि रहल छैक. एकर संगहि मैथिली गायक माधव राय अभिनेता बनि गेलाह अछि आ एहि अवसर पर हुनक आगामी मैथिली फिल्म 'सौतिनक बेटी' केर प्रोमोशनल वीडियो सेहो देखाओल गेल. माधव राय डिफ्फ मे समापन धरि उपस्थित रहलाह. देखाओल फिल्म सभ मे 'प्रूफ' दर्शक कें प्रभावित कयलक संगहि डिफ्फ प्रमुख मेराज सिद्दीकी केर फिल्म 'आशा है बचपन हो आजाद' बिनु कोनो संवाद केर छल, जे दर्शक खूब पसिन कयलनि. एहि अवसर पर फिल्म मे योगदान लेल माधव राय, पूनम मिश्र, राजीव सिंह सहित अन्य कलाकार लोकनि कें अवार्ड सं सम्मानित कयल गेल. कुञ्ज बिहारी डिफ्फ केर दोसर दिन उपस्थित भेलाह. हुनके हाथे पूनम मिश्र कें अवार्ड देल गेल. बहुत समय उपरांत दुनू एक मंच पर उपस्थित छलाह.ज्ञात हो जे कुञ्ज बिहारी संग कार्यक्रम कयनिहार पूनम मिश्र अपन अलग मंच बना कार्यक्रम प्रस्तुत करैत छलीह आ लोक बुझैत छल जे मिथिला केर ई दुनू लोकप्रिय स्वर साधक केर मध्य दूगोला भेल अछि. पूनम कुञ्ज बिहारीक स्वस्थ्य लाभ पर बजलीह जे हिनक जिनगी हमरा सभ लेल अनमोल अछि. हमर प्रार्थना सफल रहल जे आइ ई स्वस्थ भ' हमरा सभक बीच छथि.
नगर विधायक संजय सरावगी अपन वक्तव्य मे कहलनि जे एहन आयोजन सं मिथिला आ दरभंगा केर नाओ बढैत अछि. आयोजक कें हरसंभव मदति केर आश्वासन सेहो देलनि. नवतुरिया मैथिल लोकनिक ई प्रयास निश्चय स्वर्णिम भविष्यक प्रति आश्वस्त करैत अछि. डिफ्फ 2013 केर अनेक सूक्ष्म दोषक बावजूद आयोजन सफल कहल जा सकैछ. डिफ्फ संचालक मेराज सिद्दीकी सं लोकक आस बढल अछि.
(Report/Photo: नवीन कुमार 'आशा')
नगर विधायक संजय सरावगी अपन वक्तव्य मे कहलनि जे एहन आयोजन सं मिथिला आ दरभंगा केर नाओ बढैत अछि. आयोजक कें हरसंभव मदति केर आश्वासन सेहो देलनि. नवतुरिया मैथिल लोकनिक ई प्रयास निश्चय स्वर्णिम भविष्यक प्रति आश्वस्त करैत अछि. डिफ्फ 2013 केर अनेक सूक्ष्म दोषक बावजूद आयोजन सफल कहल जा सकैछ. डिफ्फ संचालक मेराज सिद्दीकी सं लोकक आस बढल अछि.
(Report/Photo: नवीन कुमार 'आशा')


text:
जैसलमेर किला
जैसलमेर किला विश्वक सभ सँ पैग किलामे सँ एक छी । ई भारतक राजस्थान राज्यक जैसलमेरमे अवस्थित अछि । ई विश्व सम्पदा क्षेत्र छी । एकर निर्माण राजपुत शासक रावल जैसल करेनाए छल जहि सँ एकर नाम आएल । ई किला थार मरुभूमिक रेतीला अन्तरके त्रिकुट पहाडपर खडा अछि, आ बहुतेक युद्धक गवाही रहल अछि । ई किला सोनार किला वा गोल्डेन फोर्टक नाम सँ सेहो जानल जाएत अछि ।[१] ई किला सहरक बिचोबीच निर्मित अछि आ स्थानीयमे ई किलाक बहुतेक महत्व अछि ।[२]
ई किला स्थापत्य कलाक दृष्टि सँ उच्चकोटिक विशुद्ध स्थानीय किला रचना छी । ई किला २५० फिट तिकोनाकार पहाडीपर स्थित अछि । ई पहाडीक लम्बाई १५० फिट आ चौडाई ७५० फिट अछि ।
इतिहाससंपादित करें
सन्दर्भ सामग्रीसभसंपादित करें
- ↑ "The Fantastic 5 Forts: Rajasthan Is Home to Some Beautiful Forts, Here Are Some Must-See Heritage Structures", DNA : Daily News & Analysis, २८ जनवरी २०१४, अन्तिम पहुँच ५ जुलाई २०१५ – High Beamद्वारा, (नामलेखन बाँकी (help))।
|subscription=प्यारामिटर ग्रहण नै केलक (सहायता)
- ↑ Sharma, Abha (२३ सितम्बर २०१२), "Desert's sinking fort", The Hindu, अन्तिम पहुँच ४ जुलाई २०१५।


text:
283 बर्खास्त शिक्षक बहाल
ललित नारायण मिथिला विश्वविद्यालय के बर्खास्त 283 शिक्षक आओर दोसर कर्मचारी के बहाल करि देल गेल अछि. पटना हाई कोर्ट के आदेश पर विश्वविद्यालय के वीसी डॉ मिश्रीलाल यादव चतुर्थ चरण मे अंगीभूत दु टा कॉलेज केर कर्मचारी आओर शिक्षक के बहाल कs लेलखिन्ह. एहि बारे मे अधिसूचना सेहो जारी कs देल गेल अछि. 21 जून के दरभंगा के महाराजा लक्ष्मेश्वर सिंह मेमोरियल कॉलेज आओर मधुबनी के झुमुक महासेठ धर्म प्रियलाल महिला महाविद्यालय के 283 शिक्षक आओर दोसर कर्मचारी के सेवा के सुप्रीम कोर्ट के आदेश के विपरित बताबैत बर्खास्त करि देल गेल छल. एहि के बाद ई मामला हाई कोर्ट मे चलि गेल. हाई कोर्ट मे शिक्षक सभ के राहत मिलि गेल आओर बर्खास्त करय के तरीका पर आपत्ति जताबैत हिनका सभ के बहाली के आदेश देल गेल.


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 30 मार्च 2012
बाल गजल
अपन कोरा झट द' हमरा उठेथिन माँ , खेलबै माँ संग आ रूसबै हँसबै ,
पकड़ि आँङुर गाम-घर मे बुलेथिन माँ , थाकि जेबै जखन , भोजन करा हमरा ,
गाबि लोड़ी आँचरक त'र सुतेथिन माँ , राम कक्का के परू छैक मरखहिया ,
सुरज के बकरी सँ हमरा बचेथिन माँ , हमर संगी संग माँ के घुमै सर्कस ,
आबि घर हमरो सिनेमा ल' जेथिन माँ , कत' सँ एलै मेघ कारी इ , अंबर मे ,
"अमित" मन डेराइ यै कखन एथिन माँ . . . । । फाइलातुन-फाइलातुन-मफाईलुन
2122-2122-1222
बहरे-कलीब
अमित मिश्र


text:
बुधवार, 27 जनवरी 2010
रोजनामचा
जाड फक स' छोडि देलकै त' लागल जे अहू बेर कत्ते गोटा के ई जुऐल कनकनी ल' गेलै...माने जे एखनो कत्ते लोक भोजन_वस्त्र_आवास स' वंचित जे अकाल मृत्यु के प्राप्त करैत अछि। हमरा कखनो क' डर भ' अबैत अछि,लगैत अछि जे एक दिस अरब पतिक संख्या मे वृध्धि आ दोसर दिस बी.पी.एल. क टाल...ई कोन प्रगति आ डी.जी.पी.ग्रोथ भेल?
हाल मे एकटा टी.भी.प्रोग्राम मे डा. हेतुकर झा कहलखिन जे मैथिल की भारतीय समाजक कोनो भविष्य नहि छैक कारण जे मल्टीनैश्नलक मोताबिक लोक के जीवन यापन कर' पडतै, तैं आब अहि समाज के संस्कृति नंहि रहत। एवरीथिंग इज़ फिनिश्ड। हमरा किछु वर्ष पूर्व भारत आयल फ्रांसिसी दार्शनिक देरीदा मोन पडि अयला। जे अबिते उद्घोष केलनि जे आब साहित्य मरि गेल, उपन्यास लए कोनो विषय शेष नहि रहल, आब कवि की कहता, सब किछु कहल चल गेल अछि। एकर किछुए दिनुका बाद पं.गोविन्द झा जी के हरलनि ने फुरलनि कहल्खिन जे आब मैथिली भाषा नहि बचत। एकर किछुए दिनुका बाद बी।जे.पी. सरकार एकरा मान्यता द' बैसलै।
हाल मे एकटा टी.भी.प्रोग्राम मे डा. हेतुकर झा कहलखिन जे मैथिल की भारतीय समाजक कोनो भविष्य नहि छैक कारण जे मल्टीनैश्नलक मोताबिक लोक के जीवन यापन कर' पडतै, तैं आब अहि समाज के संस्कृति नंहि रहत। एवरीथिंग इज़ फिनिश्ड। हमरा किछु वर्ष पूर्व भारत आयल फ्रांसिसी दार्शनिक देरीदा मोन पडि अयला। जे अबिते उद्घोष केलनि जे आब साहित्य मरि गेल, उपन्यास लए कोनो विषय शेष नहि रहल, आब कवि की कहता, सब किछु कहल चल गेल अछि। एकर किछुए दिनुका बाद पं.गोविन्द झा जी के हरलनि ने फुरलनि कहल्खिन जे आब मैथिली भाषा नहि बचत। एकर किछुए दिनुका बाद बी।जे.पी. सरकार एकरा मान्यता द' बैसलै।
प्रस्तुतकर्ता साकेतानन्द नवहटिया पर 7:02 am 1 टिप्पणी:
लेबल: रोज़नामचा
शनिवार, 23 जनवरी 2010
पुनः प्रयास
कोनो विद्वानक कथन मोन पडैत अछि, मनुक्ख अपना सुख लए जत्ते वस्तुक निर्माण केलक ओइ स' अधिकतर ओकरा दुःखे भेलैये, सुख कमे। हमर इंटरनेटो अहिना अछि। जहिया स' राजस्थान स' घुरलंहु
ई चारिम बेर ब्लौग लिखि रहल छी। सब बेर लाइन दगा दैत अछि, ब्लौग आधे पर रहि जाइत अछि। पता नहि, अहू बेर पोस्ट हैत कि नंहि। तैं सब के हेलो ! कहैलए ई पोस्टिंग़
ई चारिम बेर ब्लौग लिखि रहल छी। सब बेर लाइन दगा दैत अछि, ब्लौग आधे पर रहि जाइत अछि। पता नहि, अहू बेर पोस्ट हैत कि नंहि। तैं सब के हेलो ! कहैलए ई पोस्टिंग़
प्रस्तुतकर्ता साकेतानन्द नवहटिया पर 10:21 pm 1 टिप्पणी:
सदस्यता लें संदेश (Atom)


text:
सोमवार, 15 मार्च 2010
ओस्तादी खिस्सा
सोना बनेबाक तरीका बता देलकै। दोसर दिन राजा दरबार मे भिश्ती स' पुछलकै अहां हमरा राति चिन्हलंहु नंइ ? राति त' अहां सब बता देलंहु ?" भिश्ती जबाब देलकै जे राति अहां राजा नंइ छात्र जेकां विनम्र रही तैं बता देलंहु। कोनो शिक्षा बिना विनम्र बनने न
ंहि भेटि सकैत अछि।"
गुरुवार, 11 मार्च 2010
जीबी त' की की ने देखी
त' "मुखिया_पति" जेकां नेपथ्य मे पुरुखे रहतै। मुदा तेना साइकिल आ ड्रेस बंटवारा, मंझनी त' दस हज़ारक पुरस्कार बंटा रहल छैक्__तैं स्कूल आब बच्चा
नंहि छोडै छैक। शहरी छौंडीक मोकाबलामे देहातक लडकी सब बेसी सचढ, बेसी पढाक सब निकललैये। तैं बेसी दिन तक मुखिया_पतिक बोलबाला नहि रहैबाला छै। अबै बला बिहारी कि हिन्दुस्तानी लडकी सब कथुक भार अपन हाथ मे लै लए जा रहल छै। अपन कि गांव समाजक के कहे...देशक भार सम्हारै लए खोपा आ आंचर बान्हि रहल छैक। आकाशवाणीक चाकरी मे वर्षों हम महिला अधिकारीक अधीनस्थ काज केने छी। शायदे संजोगे क्यो एहन महिला अधिकारी भेटल जकर निर्णय खराब लागल हुए। आ कोनो संकट मे...? मैडम सबहक हाथ मे सत्ता रहने अहां बहुत चैन स' नौकरी क' सकै छी। काज मे फांकी, काज स' फरार रहब, काज नहिं करब...अड्डा बाजी... राजनीति आदि कैक टा लफडा__टंटा स' अनेरे अहां आ अहांक औफिस बांचल रहत । तैं 33 प्रतिशत महिला आरक्षण स' हमरा बड आशा अछि। हमरा महिलाक अधीनता सदिखन अधिक ह्यूमेन लागल अछि।
बुधवार, 10 मार्च 2010
दैया कहां गए वो लोग !
दैया, कहां गए वो लोग ?
लोक के बूझल छैक, जे अंग्रेजक आधिपत्य रहितो,राजा_महराज सब दिन कला,
संगीत आदि के संवर्धन केलकै।ओइ लए खर्च केल कै। मुदा,कैक टा एहनो राजा_महराज भेलैये जकर मूर्खता के सेहो नंहि बिसरल जयबाक चाही। अहिना एक टा घटनाक चर्च स्वर्गीय उस्ताद हाफिज़
अली खाँ अपन संस्मरण मे केलनि, जे पढि क’ “महाराजा औफ ग्वालियर, लेफ्तिनेंट जेनरल सर जौर्ज
जिवाजी राव सिंधिया” (स्व.माधव राव सिंधियाक बाप) आ ओहि घराना द्वारा देशक संग कैल गेल गद्दारी मोन पडि अबै छै। सिंधिया ज’ अंग्रेज के खबरि नहि करितथिन त’ झांसीक महारानी कालपी पहुंचि क’ तांत्या टोपे स’ भेंट करितथि। फेर जगदीशपुर जा क’ हिनका लोकनि के बाबू कुंवर सिंह स’ भेंट क’ अंग्रेज स’ लोहा लेबाक रहनि। मुदा झांसीक रानी( जे बेर_बेर अंग्रेज के कहैत एलखिन “ मैं अपनी झांसी नहीं दूंगी “ )के घोडा एक टा नाला टपै काल खसि क’ मरि गेलनि आ पछोड धेने अंग्रेज सैनिक महारानी के मारै मे सफल भेल। उस्ताद हाफिज़ अली खाँ संग कैल गेल अपमान के अही परिप्रेक्ष्य मे देखल जयबाक चाही। जिवाजी केहन अंग्रेज भक्त रहथि से अहि घटना किंबा हुनकर नामक आगां लागल “जौर्ज “ नाम स’ स्पष्ट भ’ जाइत अछि। इहो सत्य जे उस्ताद के एहन राजाक छत्रछाया मे नहि रहबाक चाही जेकरा शास्त्रीय संगीतक कोनो ज्ञान नहि हुए आ जत’ अहि कोटिक गुणी के दरबारी_विदूषक बूझल जाय। मुदा उस्तादक सामने कोनो विकल्प नंहि रहल हेतनि। अही बीच जिवाजी रावक बियाह भेलनि। नव महारानी विजयाराजे (स्व.माधव राव के माए) के संगीतक सौख रहनि । उस्ताद आ हुनकर गुणो द’ बूझल रहनि। ओ अपन महाराजक लग अपन इच्छा प्रगट केलनि आ लगले उस्तादके नव महारानीके सितार सिखबैक हुकुम भेटलनि। आब साठिक अमलके उस्ताद के ‘उषाकिरण पैलेस’ तक ल’ जाइ लए एकटा रथ जेकाँ बैल गाडी आब’ लागल।
आब ओइ पर ओ रोज किलाक गेट धरि जाथि। ओहि ठाम स’ ‘उषा किरण पैलेस’ जत’ नवव्याहता महारानी विजयाराजेक सौख कोनो एक्केटा त’ रहनि नंइ। जिवाजी अंग्रेजक कत्तेटा बेलचा छलखिन ; कहिये आयल छी। तैं महारानीक ‘लेट नाइट’ पार्टीक चलते अधिक दिन त’ उस्ताद ए.डी.सी.क औफिस मे घंटों बैस क’ वापस अपन डेरा आबथि जाहि मे तीन घंटा लगनि। महारानीक संग हुनकर दू टा सखी_सहेली जे बाद मे लेडी जाधव आ लेडी पाटनकर के नामे जानल गेली, सेहो सितार सिख’ लगली। ई तीनू भी.भी.आइ.पी के योग्य सितार बनबबैलए उस्ताद हाफिज़ अली खाँ साहेब मिरज गेला। जतुक्का हाजी अब्दुल करीम खाँक बनाओल सितार विख्यात रहै। ओही ठाम स’ सितार आ तानपूरा बनि क’ आयल। तीनूक विधिवत तालीम हुअ’ लागल। दूनू लेडी जाधव आ पाटनकर के त’ मासे दिन मे बुझा गेलनि जे आन जे किछु सीखी की नंहि, संगीत धरि हुनका लोकनिक वशक बात नंहि छनि।
दुनू सासुर गेली आ दुनूक सितार नैहरेक पैलेस कि कोठीक देवाल स’ जे लटकल सॆ लटकले रहि गेल।
विजयाराजेक सितार किछु दिन तक बजैत रहल से अहि लेल नहि जे जियाजी राव के शास्त्रीय_
संगीत स’ प्रेम भ’ आयल रहनि। ओ त’जीवन भरि अंग्रेजी राज_रियासतके झलिबज्जा छला आ
जावे जीला, सैह रहला। विजयाराजे जैंकि ठाकुर चन्दन सिंहक भतीजी छली। गुणीक लोकक बेटी
छली त’ पता छलनि जे भाग्य कि सौभाग्य, हुनका किनका स’ त’ स्व. उस्ताद हाफिज़ अली सन
गुरू स’ सिखबाक अवसर द’ रहल रह्नि। अस्तु, कोनो तरहें, दस_पांच दिन मे एक बेर महारानी आ
सितार के भेंट होइ। अधिक खन महारानी के बिच्चहिं मे काजें, जाए पडनि। अधिक काल ओकर कारण बनावटी, स्त्रीयोचित, महारानीका मूड_स्विंग होइ।पैदल जाइत_अबैत बुजुर्ग उस्ताद के बड कष्ट होनि। जखनि कि जिवाजी रावक गेराज मे मर्सीडीस,पैकार्डॅ आ कैडिलैक के कतार लागल छलनि। सहजंहि उस्तादके ओ रथनुमा बैल गाडी स’ उपरोक्त मोटर गाडी सब अधिक आराम देह आ सम्मानजनक लागल रहनि। उस्तादक ई आकांक्षा जनिते जिवाजीराव के लेसि देलकनि। तुरंत अपन ए.डी.सी.के बजा क’ उस्तादक डेरा पर चारि घोडा स’ खींचल जाइ बला एक टा तोप गाडी पठेलखिन आ हुकुम भेलनि जे गाडीक छत पर उस्ताद के बैसा क’ पहिने हिनका थाटिपुर ल’ गेल जाय आ तकर बाद हिनका आर्मी परेड ग्राउंड ल’ जा क’ घोडा के फुल स्पीड मे दौडायल जाय। तहिना भेल। संगीत_साहित्य्_कला_विहीना” जिवाजी रावक यैह बुडिपना(इडियोसिंक्रेसी) रहनि । गुणी के हास्यास्पद बनायब। ओकर मखौल उडायब। समय बीतैत गेल । विजयाराजेक मोनमे सेहो संगीत की गुणी कि गुरू लेल, कोनो खास आदर नंइ रहनि। ई देख उस्तादक मोन खट्टा भ’ जाइन। अधिक काल ओ सीखै स’ बेसी एम्हर_ओम्हरक गप्प करथिन। तरह_तरह के हुकुम देथिन। फरमान सुनबथिन। एना
और्डेर करथिन जे दस लोक मे उस्तादके अपमानजनक लगनि। अहिना एक दिन विजयाराजे कहखिन जे__’आइ हमरा राग विहाग सिखाउ !” उस्ताद अजीब पेशोपेश मे पडि गेला।भोरक समय छलै आ ओम्हर महारानीक हुकुम छलनि “....राग विहाग....ऐखन..ऐखन....सिखाउ !” साठि स’ बेसी के बुज़ुर्ग ,
उस्ताद, ग्वालियर घरानाक संस्थापक, शास्त्रीय संगीतक शलाका_पुरुष, बहुत सकुचाइत, महारानीके जे किछु कहलखिन से हुनके शब्द मे प्रस्तुत अछि__” हुज़ूर, ये रात की रागिनी है और इस वक्त ये सो रही है। इसको दिन के वक्त जगाना ठीक नहीं है। खादिम हुज़ूर का ग़ुलाम है। हुज़ूर जब भी चाहेंगे ये ग़ुलाम को कभी भी रात के वक़्त आने के लिये हुकुम करें तो ये ग़ुलाम हाज़िर होकर हुज़ूर को राग विहाग कि तालीम नज़र कर देगा।“
ई घटना अपन महाराज के सुनबैत महारानी संगीतक तालीम आ उस्तादक अनुशासनक प्रशंसा करैत कहने रहथिन मुदा जिवाजी राव के फेर लेसि देने रहनि। ओ लगले अपन मिलिट्री सेक्रेटरी कर्नल सूर्या
जी राव सुर्वे के बजा क’ उस्ताद के सबक सिखबैक आज्ञा देलखिन। उस्ताद ‘उषा किरण पैलेस’ के बरसाती मे घंटों ठाढ रहलाक बाद मिलेट्री सेक्रेटरीक औफिस मे बजाओल गेला। कर्नल सुर्वे जोर_जोर स’ गरियेलखिन आ ‘नमकहराम’ ‘कमीना’ ‘बेइमान’ कहैत धमकी देलखिन जे महारानीक हुकुम नंइ मान
_बाक अपराध मे हुनका ग्वालियर रियासत स’ निकाललो जा सकैत छनि। ई सूनि बुज़ुर्ग उस्तादक ई
दशा भेलनि जे बहुत प्रयत्ने ओ ‘उषा किरण पैलेस’ स’ विदा भेला। ओत्त’ स’ ‘जय विलास पैलेस’ के
गेट तक एला आ फेर टांगा स’ अपन घर।ओइ दिन, अपन हित_अपेक्षित शागिर्दक सामने छोट नेना जेकाँ कनैत बुज़ुर्ग उस्ताद, सबके भीतर स’ हिला देलखिन । ओही दिन विजयाराजेक संगीत_शिक्षाक इति_श्री भ’ गेलनि।
****


text:
प्रधानमंत्री श्री नरेन्द्र मोदी नई दिल्ली में मल्टी-मॉडल कनेक्टिविटी के लेल गतिशक्ति-राष्ट्रीय मास्टर प्लान केर शुभारंभ केलाह । जे एकटा नव शरूआत मानल जा रहल अछि ।एकटा डिजिटल प्लेटफॉर्म ‘गतिशक्ति’ बुनियादी ढांचा केर कनेक्टिविटी परियोजना सभक एकीकृत योजना आ समन्वित कार्यान्वयन के लेल रेलवे आ सड़क मार्ग मंत्रालय संगे 16 टा दोसर मंत्रालय के एक संग लेल…
Category: देश
दरभंगा के पूर्व जिलाधिकारी अमित खरे बनलाह पीएम के सलाहकार
भारतीय प्रशासनिक सेवा ( IAS) के अधिकारी अमित खरे के प्रधानमंत्री नरेंद्र मोदी के सलाहकार नियुक्त कैल गेल अछि…
देश में कोयला के कोनो कमी नय-कोयला मंत्रालय
कोयला मंत्रालय के मुताबिक एखन संयंत्र के लग कोयला के स्टॉक लगभग 72 लाख टन छय । ओतय कोल इंडिया लिमिटेड…
मधुबनी के आदित्यनाथ दास हेताह आंध्रप्रदेश केर नवका मुख्य सचिव
मधुबनी के आदित्यनाथ दास आंध्रप्रदेश केर नवका मुख्य सचिव बनाएल गेल अछि । ओ 31 दिसम्बर…
बेनीपट्टी केर चुनावी रण में मिथिला के पुतोह अनुराधा सिंह
मिथिला केर पतोह आ सामाजिक कार्यकर्ता अनुराधा सिंह एहि बेर बेनीपट्टी विधानसभा स प्लूरल्स पार्टी केर…
स्पाइस जेट शुरू केलक दरभंगा के लेल टिकट बुकिंग
आखिरकार स्पाइस जेट दरभंगा एयरपोर्ट के लेल आठ नवंबर सS ऑनलाइन टिकट विंडो शुरू कS देलक…
दरभंगा में बनत एम्स/AIIMS
आखिरकार देशक 22सम एम्स दरभंगा में बनत । 15 सितम्बर के केन्द्र सरकार एकर मंजूरी दे…


text:
ⓘ कृपाचार्य
कृपाचार्य कौरवसभ आ पाण्डवसभक गुरू छल। सात चिरञ्जीवीसभमे ओ सेहो एक अछि।
कृपाचार्य महर्षि गौतम शरद्वान्क पुत्र छी। शरद्वानक तपस्या भंग करै के लेल इन्द्र जानपदी नामक एक देवकन्या भेजने छल, जेकर गर्भस दुईटा यमज भाई-बहिन भेल। पिता-माता दुनु हिनका सभके जंगलमे छोडि देलक जतय महाराज शान्तनु हिनका सभके देखलक्। हिनका सभ पर कृपा करि के दुनु के पालन-पोषण केलक जाहिसँ हिनकर नाम कृप तथा कृपी पडि गेल। हिनकर बहिन कृपीक विवाह द्रोणाचार्यसँ भेल आ हुनकर पुत्र अवस्थामे भेल। अपन पिता के ही सदृश कृपाचार्य सेहो परम धनुर्धर भेल। कुरुक्षेत्रक युद्धमे ओ कौरवसभक साथ छल आ हुनकर नष्ट होए जाए पर पाण्डवसभक नजदिक आवि गेल। बादमे ओ परीक्षितक अस्त्रविद्या सिखौलक्। भागवतक अनुसार सावर्णि मनुक समय कृपाचार्यक गणना सप्तर्षिसभमे होएत छल।
1. जन्मक कथा
गौतम ऋषिक पुत्रक नाम शरद्वान छल। हुनकर जन्म वाण के साथ भेल छल। हुनका वेदाभ्यासमे हल्का भी रुचि नै छल आ धनुर्विद्यासँ हुनका अत्यधिक लगाव छल। ओ धनुर्विद्यामे एतेक निपुण भ गेल कि देवराज इन्द्र हुनकासँ भयभीत रहि लगल। इन्द्र हुनका साधनासँ डिगावे के लेल नामपदी नामक एक देवकन्याक हुनका पास भेज देलक। ओ देवकन्याक सौन्दर्यक प्रभावसँ शरद्वान एतेक कामपीडीत भेल कि हुनकर वीर्य स्खलित भ गेल आ एक सरकंडे पर आवि गिरल। ओ सरकंडा दुईटा भागसभमे विभक्त भ गेल जाहिमे सँ एक भागसँ कृप नामक बालक उत्पन्न भेल आ दोसर भागसँ कृपी नामक कन्या उत्पन्न भेल। कृप सेहो धनुर्विद्यामे अपन पिताक समान ही पारङ्गत भेल। भीष्म जी एही कृपके पाण्डवसभ आ कौरवसभक शिक्षा-दीक्षाक लेल नियुक्त केलक आ ओ कृपाचार्यक नामसँ विख्यात भेल।


text:
नवका- पुरनका लेख सर्च करु...
मुम्बई ककर ? फेर नहिं पूछिअह .
महाराष्ट्र मे रेलवे के परीक्षा देबय लेल गेल उत्तर भारतीय छात्र सभ पर जमि कs कहर बरपाएल गेल अछि. विद्यार्थी सभ घेर-घेर कs मारल गेलाह... बेरहमी सं पिटलाह. ई पिटाई कोनो दोष... गुंडागर्दी... छेड़खानी... तस्करी... बम फोड़य के लेल नहीं कएल गेल. ई पिटाई उत्तर भारतीय होय के कारण कएल गेल. उत्तर भारतीय मे अहां पंजाब... हरियाणा... दिल्ली... हिमाचल ई सभ नहिं मानिऔ. ई सभ भैया थोड़े छथिन्ह. भैया लोक त छथिन्ह यूपी बिहारी. मराठी लोक उत्तर भारतीय मे यूपी-बिहारी लोक के गिनय छथिन्ह. अहां कहबय बिना दोषे विद्यार्थी सभक के दौड़ा-दौड़ा कs पिटलक. अहां के ई दोष नहिं बुझायअ जे बिना ठाकरे जी... चाहे ओ राज ठाकरे होताह आ हिनकर चचा बाल ठाकरे.... के अनुमति के अहां महाराष्ट्र मे घुसि रहल छी... कि विद्यार्थी सभ के ई पता नहिं छलन्हि जे मुम्बई ठाकरे के बाप के छै ? अगर पता छलन्हि त बिना हुनकर अनुमति के ओहि ठाम जनाय नीक गप्प नहिं न ? लागय अ ई सोचि कs गेलहु जे लालू जी रेल मंत्री छथिन्ह त किछ नहिं होएत... त बुझबा मे आबि गेल नहिं ?
अरे बाबू ई राजनीति छै...लालू जी ऊपर- झापर जे कहथिन्ह जे राज मेंटल अछि. देश तोड़य के बात कs रहल अछि. ओकरा गिरफ्तार करबाक चाही. भीतर सं किछ नहिं कs सकय छथिन्ह. अगर ओ ई बात के गंभीरता सं लेने रहतथिन्ह त प्रधानमंत्री... केंद्रीय गृहमंत्री सं तुरंत राज के खिलाफ कार्रवाई नहिं त इस्तीफा के धमकी द देने रहतिएथिन्ह. ई पहिल बेर नहिं भेल अछि. एहि सं किछ दिन पहिनहु बिहारी... यूपी के लोक सभ पिटाएल छलाह... सामान सभ छिन मारि-पिट कs लोक के भगा देल गेल छल... कि भेल? राज ठाकरे अखनो दहाड़ि रहल अछि. कि कांग्रेस के सरकार राज के खिलाफ किछ कएलक? सिर्फ देखाबय लेल हिरासत मे लेलक... राति भेल नहिं के घर चलि गेलाह हीरो के माफिक जुलूस लsक जेना विश्व विजय कs आएल होताह. राज आओर मजबूत भs गेलाह... राज के बढाबय मे आखिर हाथ ककर अछि... कि अहां के लगैत अछि जे अगर कांग्रेस नहिं चाहय त राज के ससरीओ चलि सकैत अछि. ओ त शिवसेना के कमजोर करय लेल कांग्रेस राज के राजनीति खेल रहल अछि. मुदा एहि मे पिसा रहल अछि यूपी बिहार के बेकसूर लोक. मुदा कि अहां के लागय अ जेना मराठी मानुस के नाम पर बिहारी...यूपी के विद्यार्थी सभ के पिटल गेल... ओकर बाद राज के समर्थन मे नारा लगाबैत जुलूस निकालय गेल... ओहिना कि यूपी-बिहार के नेता सभ एकजुटता देखा सकय छथिन्ह. कखनो नहिं. डीएमके के सांसद सभ के देखिऔ...श्रीलंका मे तमिल मुद्दा पर सभ इस्तीफा द देलखिन्ह अ. कि बिहार- यूपी के सांसद मंत्री ई क s सकय छथिन्ह ?
बड़का...बड़का गप्प हांकय वाला लालू जी... रघुवंश जी... शकील अहमद जी... अली अशरफ फातमी जी... रामविलास पासवान जी... मीरा कुमार जी... जयप्रकाश जी कि मनमोहन सिंह जी सं जाs क देशमुख जी के शिकायत करथिन्ह जे महाराष्ट्र मे अहांक कांग्रेस सरकार अछि आ किछ नहिं क रहल अछि. केंद्रीय गृहमंत्री शिवराज पाटिल जी के त गप्पे छोड़ु हुनका सं नीक रहत जे ई सभ श्रीप्रकाश जायसवाल सं मिलि लेथिन्ह. भ सकय अ ओ राज ठाकरे के किछ खरी खोटी सुनाओ सकय छथिन्ह. मुदा पाटिल जी सं त किछ उम्मीदे नहिं करु. कहबो करय छथिन्ह हुनका ऊपर सोनिया जी के हाथ छनि. देश अहि मे घंसल जा रहल अछि .
अगर अहां ई सोचय छी जे देश के नागरिक के कतहुं आबय जाय के... नौकरी करय के अधिकार छै त भूलि जाउ... पाटिल जी जैसन केंद्रीय गृहमंत्री के रहैत... महाराष्ट्र मे देशमुख जैसन कांग्रेस के सरकार रहैत अहां ई अधिकार के सोचनाय भूलि जाउ. केंद्र मे कांग्रेस के समर्थन देय वाला लालू जी...पासवानजी... रघुवंश जी... किछ नहिं कs पएताह. कुर्सी के चिंता छनि. दु चारि टा लोक त सभतर पिटाएत रहैत छै त कि ओकरा लेल... राज ठाकरे के खिलाफ कार्रवाई के लेल... राज ठाकरे के गिरफ्तार करय लेल कोनो इस्तीफा थोड़हे देल जाय छै. दु चारि दिन चलत फेर मामला ठंडाह जाएत. अगर सभ बिहारी...यूपी के नेता सभ जाक प्रधानमंत्री सं एकर शिकायत कएने रहतथिन्ह त कि राज ठाकरे आई फेर ई कहय के स्थिति मे रहय वाला छलाह कि हुनकर ई अभियान जारी रहतन्हि. त बाऊ नेता सभ के चक्कर मे जोश मे आ पिटा नहिं जाउ... गाम घर मे रहुं... अधिकार ...कर्तव्य केर बात पाटिलजी... देशमुख जी के रहैत त भूलि जाउ. ओना लोक त आब आस-पास के बाजारों डरैत- डरैत निकलैत अछि जे हिनकर राज ने नहिं जाने कतय कि भs जाए. सावधानी हटल दुर्घटना घटल. खुद सावधान रहुं... केंद्र मे अपन बिहारी मंत्री नेता पर भरोस नहिं राखु.
1 टिप्पणी:
- बेनामी5 नवंबर 2008 को 5:11 pm
We need to understand that the MPs we have elected are not fighting enough for our cause. We should stop trading with Maharastra and stop the money drain which is taking place in the name of Eductation. Why are we paying center why are we giving access to our natural resources of Jharkhand If center cannot provide our basic fundamental right and security. We need to stop it, only that can mobilize our cause. I firmly believe that their are too many educated and better off lots from these states. They need to unite and fight back in every possible manner. Embrace our people, lets unite. Lets be proud to be a Bihari. We have contributed a lot to this nation, we need recognition and respect. Lets fight back. Put Raj Thakrey behind bars, such criminals if not caged will only jeopardize our well being.जवाब देंहटाएं


text:
नवका- पुरनका लेख सर्च करु...
मैथिली एक्सप्रेस जयनगर तक करय पर विचार
दरभंगा सं कोलकाता के लेल शुरू भेल नवका ट्रेन मैथिली एक्सप्रेस के जयनगर तक करय के विचार भ रहल अछि. एहि ट्रेन के दरभंगा सं बढ़ा क जयनगर सं चलाबय के लेल लोक सभ मांग करने छथिन्ह एहि पर विचार भ रहल अछि.
दरभंगा सं कोलकाता के बीच शुरू भेल ई ट्रेन सप्ताह मे दू दिन चलैत अछि. दरभंगा सं ई बुध आओर शुक्र दिन खुलैत अछि...जखन कि कोलकाता सं रवि आओर वृहस्पति दिन खुलैत अछि. दरभंगा सं कोलकाता पहुंचए मे एहि ट्रेन के करीब 11 घंटा लगैत अछि.
मैथिली एक्सप्रेस दरभंगा सं 16:10 बजे खुलि समस्तीपुर... बरौनी... झाझा... आसनसोल... दुर्गापुर... बर्द्धमान होएत राति के 03:15 बजे कोलकाता पहुंचैत अछि. कोलकाता सं ई 10:40 बजे खुलि राति के 2200 बजे दरभंगा पहुंचैत अछि.
कोलकाता जाए लेल ई नीक ट्रेन अछि मुदा एकर टाइमिंग किछ गलत अछि... आबय-जाए के टाइम किछ आगां-पांछा करि देल जाए त लोक के सुविधा होएत. अखन ई कोलकाता राति के सवा तीन बजे पहुंचैत अछि.
आब ओतेक राति मे लोक मंजिल तक जाए के बदला भोर होए के इंतजार करए छथिन्ह. एहने हाल दरभंगा पहुंचए के सेहो अछि. ट्रेन दरभंगा राति के दस बजे पहुंचैत अछि. आब जिनकर घर दूर छनि ओ राति भर प्लेटफॉर्म पर काटय छथिन्ह.
आ त एहि ट्रेनक खुलय के टाइम किछ घंटा पहिने करि देल जाउ आ फेर आगां. एहि सं लोक के दरभंगा या फेर कोलकाता पहुंचला पर राति प्लेटफॉर्म पर नहि काटय पड़य.
दरभंगा सं आब कइटा ट्रेन भ गेल कोलकाता ..हावड़ा के लेल. गंगासागर एक्सप्रेस...मिथिलांचल एक्सप्रेस...जयनगर-हावड़ा पैसेंजर. दिल्ली लेल सेहो अछि मुदा आओर शुरू करय के जरूरत अछि किएक त समय पड़ला पर लोक के टिकट के लेल काफी दौड़-भाग करय पड़य छनि.
गर्मी छु्टटी...होली... दिवाली...छठि मे त कई बेर टिकटों नहि मिलैत रहैत अछि. टिकट कटाबय जाउ त कहत नो रूम. एहि के लेल इलाका के विधायक... एमपी सभ के रेल मंत्री सं आओर ट्रेन चलाबय के मांग करबाक चाही.
सदस्यता लें टिप्पणियाँ भेजें (Atom)


text:
नव दिल्ली. अंतरराष्ट्रीय मैथिली परिषद् द्वारा आयोजित धरना प्रदर्शन केर पूर्ण तैयारी भ' गेल अछि. परिषद् सहित मिथिला राज्यक मांग कें लेल समूचा भारतवर्ष सं मैथिल दिल्ली मे एकत्र भ' रहल छथि. परिषद् दिस सं देल जनतब केर अनुसार 10 दिसंबर 2012 कें हजारो केर संख्या मे लोक जुटताह. प्रवक्ता डॉ धनाकर ठाकुर केर अनुसार मिथिला कें खंडित करबाक खडयन्त्र चलि रहल अछि. अंग-वज्जिकांचल, कोसी-सीमांचल सभ मिथिला अछि. हमरा सभ कें कुचक्र केर विरुद्ध मे मिथिला लेल प्रयास करबाक चाही. मिथिलाक विषय मे भ्रान्ति पैदा करब भारतक सनातन हिन्दू धर्मक इतिहासक संग खेलवाड़ अछि. मिथिला राज्य कें मांग कें ल' दिल्लीक जंतर मंतर पर 10 दिसंबर 2012 कें विशाल धरना देल जायत.
(Report: मिथिमीडिया ब्यूरो)
(Report: मिथिमीडिया ब्यूरो)


text:
अपन मधुबनी के छथिन्ह अखिलेश झाजी. अखिलेशजी अखन विदेश मंत्रालय मे वरिष्ठ अधिकारी छथिन्ह. अखिलेशजी भारत सरकार मे कइटा महत्वपूर्ण पद पर काज कs चुकल छथिन्ह. बड़ नीक लोक छथिन्ह. मिथिलाक लोक सभ के मदद लेल सदिखन तैयार रहय छथिन्ह. कइटा किताब सेहो लिख चुकल छथिन्ह. हिनकर लेख प्रमुख पत्र-पत्रिका मे सेहो छपैत रहय छनि. पिछला दिन हिनकर एकटा आओर किताब आएल मेरे मेहदी हसन. हिनकर ई किताब रेमाधव प्रकाशन सं अछि. मिथिलाक लोक कथा पर आएल किताब सेहो रेमाधव सं छलन्हि.
मेरे मेंहदी हसन किताब हिंदी आओर उर्दू दुनू भाषा मे आएल अछि. जल्दीए अंग्रेजी मे सेहो आएत. एहि किताब के विमोचल कएलखिन्ह योजना आयोग के सदस्या डॉ सईदा हमीद. एहि किताब मे शहंशाह-ए-गजल मेंहदी हसन जीक छोट- छोट बात के ध्यान राखल गेल अछि. हुनकर जीवन यात्रा... संगीत के सफर के खूबसूरती सं शब्द मे उकेरल गेल अछि. एहि किताब सं हुनकर प्रशंसक सभ के हुनका बारे मे कइटा नवका चीज जानय लेल मिलतन्हि. एहि अवसर पर पाकिस्तान सं सेहो काफी लोक आएल छलखिन्ह. मेंहदी हसन के परिवार के लोक सेहो छलखिन्ह. मेंहदी हसन के पुत्र शहजाद हसन किताब के लs क काफी भावुक दिखलखिन्ह आओर अखिलेशजी के धन्यवाद देलखिन्ह. विमोचन के मौका पर गीत-संगीत ...गजल के कार्यक्रम सेहो भेल. मेंहदी हसन साहेब के पुत्र सज्जाद हसन सेहो हुनकर गजल सुनएलखिन्ह.
मेहदी हसन साहव के लोकप्रिय गजल मे ‘रंजिश ही सही’ ... ‘जिंदगी में तो सभी प्यार किया करते हैं’... ‘प्यार भरे दो शर्मीले नैन’ ...’रफ्ता-रफ्ता’… ‘शोला था’... ‘तेरे भीगे बदन की खूशबू से ‘… ‘सामने आ के तुझको पुकारा नहीं’ आओर ‘मुझे तुम नजर से गिरा तो रहे हो‘ शामिल अछि.


text:
28 दिसम्बर -२०१४ दहेज मुक्त मिथिला मुंबई-
द्वारा आयोजित 'मिथिला महोत्सव' २८ दिसम्बर भारतक आर्थिक राजधानी मुंबई मे भव्यतापूर्वक समापन भेल। एहि कार्यक्रमक विधिवत् उद्घाटन पंडित राजेन्द्र झा तथा कृष्ण कुमार झा 'अन्वेषक' केर वेदपाठ आ स्वस्तिवाचन सँ प्रारंभ कैल गेल। तदोपरान्त रश्मि प्रिया द्वारा विद्यापतिरचित गोसाउनि गीत 'जय जय भैरवि' केर गान सँ प्रारंभ कार्यक्रम मे एक सँ बढि कय एक प्रस्तुति परसल गेल। माधव राय, मनुवा ठाकुर, ज्ञानेश्वर दुबे, सुरेशानन्द, रश्मि प्रिया, प्रीति सुमन, पूजा झा - हिनका लोकनि द्वारा एक सँ बढिकय एक दहेज पर आधारित लोकगीत, विद्यापति गीत आ मिथिला महिमागान कैल गेल। भाइ माधव राय द्वारा उगना रे मोर कतय गेलाह आ ज्ञानेश्वर दुबे केर आजु नाथ एक व्रत महासुख लागत हे आ फेर सुरेशानन्द केर हे हर हमर करहु प्रतिपाला सहित अनेकानेक शिव ओ शक्ति केर आराधना जे मिथिलाक खास विशेषता अछि तेकर प्रस्तुति सँ हर मैथिली कार्यक्रम मे स्वयं महादेव आ गौरीक संग मिथिलाक पाहुन राम आ धिया सिया सब कियो आह्लादित भेलाह। उपस्थित जनमानस केर बाते कि कैल जाय जखन स्वयं आराध्यदेव आह्लादित होइथ। कार्यक्रमक भव्यता पर विमल जी मिश्र बस एतबी कहैत छथि "जे एकर वर्णन शब्द मे संभव नहि अछि'। पंकज झा, संयोजक व दहेज मुक्त मिथिलाक राष्ट्रीय अध्यक्ष कहैत छथि "समयक पाबंदी सजा बुझाइत छल - कार्यक्रमक भव्यताक शिखर-शोभा कि कहू"। राजेश राय केर शब्द अछि "बस भाइजी, अहीं टा के कमी छल, बाकी कार्यक्रम तऽ लाजबाब भेल।
एहि अवसर पर दहेज मुक्त मिथिला अभियान लेल खास रूप सँ नवीन मिश्रा द्वारा तैयार कैल गेल एक डक्युमेन्ट्री फिल्म केर प्रदर्शन सेहो कैल गेल। दहेज समाजक केहेन कूरीति अछि, एहि कूरीतिकेँ लोक जानि-बुझि कोना प्रश्रय दय रहल अछि, एकरा सँ समाजकेँ निजात दियेबा लेल अभियानक दिशा ओ दशा केहेन अछि, एहि मे आमजनक सहभागिता कोन तरहें कैल जाय.. इत्यादि विषय पर समेटल बात राखैत एहि डक्युमेन्ट्री सँ उपस्थित सब कियो एतेक प्रभावित भेला जेकर परिणामस्वरूप उपस्थित हजारों लोकक भीड़ सँ युवाक आवाज आबय लागल जे हम सब संकल्पित छी दहेज मुक्त मिथिला लेल, माँगरूपी दहेजक प्रतिकार करबा मे हम सब एहि अभियानक संग छी। मिथिला तखनहि स्वच्छ आ सुन्दर बनत जखन स्वेच्छाचारिताक बढाबा देल जाय। एहेन सांगीतिक समागम जाहि मे वैचारिक क्रान्ति हो, यैह तऽ मूल उद्देश्य रहैक एहि भव्य कार्यक्रमक। आ अभियानक सफलता लेल जतय मुंबई केर समस्त मैथिल सितारा लोकनि उपस्थित भऽ जाइथ तऽ फेर कल्पना कैल जा सकैत छैक जे समागम कतेक महान ओ गंभीर छल। उल्लेखनीय अछि जे सब सितारा 'राजीव सिंह (गजरा), राहुल सिन्हा, फूल सिंह, मनोज झा, नविन मिश्र, डा. अभय झा, संजीव पूनम मिश्र, गौरव झा, ज्ञानेश्वर दुबे' स्वस्फूर्त दहेज मुक्त मिथिला अभियानक सफलता लेल आगाँ आबि एहि कार्यक्रम मे भाग लेलनि आ संदेश देलनि जे घर-घर एहि अभियानक संदेश केँ पहुँचाबय मे ओ सब सदिखन संग छथि। ओना तऽ एहि कार्यक्रम मे उपस्थिति बहुतो लोकक होइत मुदा उत्तर भारत मे कड़क ढंढक चलते बाहरी उपस्थिति कम भऽ सकल, धरि दिल्ली सँ विमल जी मिश्र अपन वचन केँ निर्वाह करैत एहि कार्यक्रम मे महत्त्वपूर्ण सहभागिता प्रदान केलैन, आयोजक समिति आभार सहित धन्यवाद प्रकट कयलनि एहि लेल।
कलाकार, फिल्मी सितारा, गायक, विद्वान्,समाजिकनेतृत्वकर्ता अभियानी आ खास कय आयोजक संस्थाक समस्त समर्पित युवा-शक्ति - सबहक समर्पण सँ सुव्यवस्थित एहि ऐतिहासिक विश्वस्तरीय कार्यक्रम आयोजन मे संचालक किसलय कृष्ण अपन प्रखर ओ ओजपूर्ण संचालन सँ मंच केँ एहि तरहें बान्हिकय प्रस्तुति सब करैत रहलाह जाहि मे प्रमुख अतिथि डा. बुद्धिनाथ मिश्र केँ सीधे मंच पर सम्मान कार्यक्रम मे आमंत्रित करबाक अवसर भेटल आ हुनक मुखारविन्द सँ संबोधन भेल जे 'दहेज सँ समाज प्रभावित अछि, निवारण आवश्यक'। तहिना अतिथि लोकनिक सम्मानक क्रम निरंतरता मे रखैत मंच पर सांसद गोपाल सेठी द्वारा कहल गेल जे 'दहेज सब समाजकेँ प्रभावित कय रहल अछि, तैँ एकरा समाप्त करू आ बेटा-बेटी केर समानरूप सँ शिक्षित करू'। एहि कार्यक्रमक विशिष्ट आमंत्रित अतिथि दिल्ली सँ आयल अखिल भारतीय मिथिला संघ केर अध्यक्ष श्री विजय चन्द्र झा केँ मंच सँ सम्मान करैत हुनक मुखारविन्द सँ संबोधन भेल जे 'एक समय दहेज उन्मुलन लेल बैजु बाबु संग सौराठ सँ कार्यक्रम प्रारंभ केने रही, ओकरे नवरूप दहेज मुक्त मिथिला केर कार्य प्रशंसनीय अछि'। स्थानीय विधायक प्रकाश सुर्वे सेहो मंच द्वारा सम्मानित होइत अपन उद्गार प्रकट केला जे 'दहेजक लोभी केर सामाजिक बहिष्कार कैल जाय'। संस्थाक संरक्षक पंडित धर्मानन्द झा सेहो सम्मानित भेला उपरान्त अपन संबोधन मे कहलनि जे 'हम जाहि वचन मे अपना केँ बन्हलहुँ तेकरा अपन बेटीक विवाह सँ पूरा केलहुँ, आगाँ दुइ-दुइ पुत्रधनक पिता रहैत एहि वचनकेँ निर्वाह करबाक लेल प्रतिबद्ध छी'। समयाभाव मे बहुते रास वक्ताकेँ मौका नहि भेटलनि, दयानन्द झा द्वारा सेहो संछिप्त संबोधन मे कहल गेल जे 'सामाजिक विकास लेल दहेज परित्याग करबाक जरुरत अछि'। अन्त मे एहि सुन्दर आयोजन लेल दहेज मुक्त मिथिलाक समस्त मुंबई कार्यकारिणी केँ समुचित सराहनाक संग अध्यक्ष पंकज झा द्वारा धन्यवाद ज्ञापन करैत अभियान संग निरंतर सहयोग करैत 'दहेज मुक्त मिथिला' निर्माण हेतु सबहक संग पेबाक आह्वान कैल गेल। विदित हो जे ई अभियान फेसबुक सँ शुरु होइत आइ ग्लोबल बनि गेल अछि आ हर मैथिलक संग अन्य-अन्य सहयात्रीवर्ग मे विषय प्रवेश करैत क्रान्ति-आमंत्रण भऽ रहल अछि। एहि आयोजना केँ फेसबुक सँ लाइव फेसबुकास्ट सेहो कैल गेल। कैमरा आ मैसेज द्वारा नियंत्रित समस्त कार्यक्रम केँ स्लट-वाइज फेसबुक पर प्रसारण कैल गेल जाहि मे आयोजन पक्षक धर्मेन्द्र झा, राजेश राय आ राधेश्याम खाँ चुनचुनक संग हम प्रवीण समस्त पोस्ट केँ मैनेज कय रहल छलहुँ। ई आयोजन केँ एहेन कहल जा सकैत छैक जे 'न भूतो न भविष्यति'।
बिना कोनो भेद भाव कें एहेन कार्यक्रम, पहिल बेर देखल गेल की,जाहि में मुम्बई कें सांसद विधायक आ अनेकानेक संगठन सबहक कार्यकर्ता,बुद्धिजीबी सब कें सब इक्कठा भऽ कें एक सुर में,बिना कोनो राजनीति कें, दहेज मुक्त मिथिला' अभियानक प्रशंशा केलक आ बाजल जे देश समाज कें लेल,शुरु कएल गेल "दहेज मुक्त अभियान" सब सँ उत्तम कार्य अछि । एहेऩ सुन्दर भव्य आयोजन कें परिकल्पना में श्री प्रविण नारयण चौधरी जी कें दूर दृष्टि,दिव्य विचार धारा, अमुल्य परिश्रम सर्वविदित अछि । पं.श्री धर्मन्नद जी आ पंकज जी कें कार्य दछ्ता अतुलनिय अछि । एक कृष्ण अछि तऽ दोसर अर्जुन,किनका सारथि कहि किनका महारथि कहि । एक सँ बढि कें एक,दिग्गज रथि सब कें संग,दानव रुपि दहेज कें दमन करबाक लेल,वचन आ कर्म रूपि अस्त्र -शस्त्र सँ सुसज्ति भऽ कें महायुद्ध जितबाक लेल प्रतिबद्ध । पितामह भिष्म कें सदृश शोभायमान,श्री विजय चन्द्र झा जी, मिथिलाक कुरीति कें समाप्त करबाक लेल महारथि सब कें अन्दर जोश क संचार करैत छलाह । बुद्धि नाथ मिश्र जी,एहि महाभारतक व्युह रचना भेदन पर,अपन अमोघ दृष्टांत सँ अवगत करा रहल छलाह । पं.श्री धर्मानन्द जीक आतिथ्य आ पंकज जीक सेवा भाव सँ अभिभुत छी । अद्वितय स्वभाव आ हृदयस्पर्शि बिचारधाराक गंगा बहैत पहिल बेर देखबाक सौभाग्य मिलल । धन्य हमर मिथिला,धन्य हमर मैथिल । हम किएक नहि गर्व करब । पुर्व जन्मक कोनो सतकर्मक फल थीक जे एतेक नीक कार्यक्रम में,पं.श्री धर्मानन्द जी आ पंकज जी कें संग भ्राति स्नेहक दुर्लभ खजाना मिलल जय मिथिला जय मैथिल ।


text:
अररिया जिला मे कुर्सा कांटा थाना के बतराहा गाम मे एसएसबी ( सशस्त्र सीमा बल ) के जवान एकदम सं राक्षस जकां बनि गेल. एहिठाम कथित रूप सं वासना के आगि मे पगलाएल जवान के गोलीबारी सं चारि लोक मारल गेलाह आओर करीब 17 लोक घायल भ गेलाह.
बताएल जा रहल अछि जे बतराहा कैंप के किछ एसएसबी जवान रविवार के राति मे नशा मे धूत भ महिला सभ सं छेड़खानी करय लागल. दूटा जवान गाम के एकटा घर मे जा घुसि महिला सं बदसलूकी करय लागल.
किछ लोक के कहनाय छनि जे 24वीं बटालियन के दूटा जवान एकटा महिला संग बलात्कार करय के कोशिश करलक. जखन लोक के एहि बात के पता चललन्हि त ओ एकर विरोध करि दूनु जवान के पकड़ि लेलखिन्ह. एहि के बाद मामला बढ़ि गेल.
अपन जवान के छोड़ाबय आओर लोक के विरोध सं बाचय लेल एसएसबी जवान गोली चला देलक. जेहि मे चारि लोक मारल गेलाह आओर 17टा घायल भ गेलाह. खबर अछि जे एसएसबी के दूटा जवान सेहो घायल अछि.
जवान सीमा पर तैनात अपन आओर संगी सभ के बुला लेलखिन्ह जे कहर बनि क लोक के ऊपर टूटि पड़ल. गोलीबारी मे एकहिं परिवार के तीनटा लोक मारल गेलाह. जवान के सामने जे आएल-जेना आएल ...ओकरा मारि-पीट क अधमज्जर करि देल गेल.
घायल के पास के अस्पताल मे भर्ती कराएल गेल अछि. घटना के लsक लोक मे भारी गुस्सा अछि. लोक के भीतर आगि सुलगि रहल अछि जे किछिओ रूप धरि सकैत अछि.
लोक के एहि ठंड मे एहन मारि पड़ल छनि जे ओ जिनगी भरि भूल नहि सकय छथिन्ह. गुस्साएल लोक एहि के बाद एकटा कैंप मे आगि सेहो लगा देलखिन्ह आओर किछ जवान के बंधक बना लेलखिन्ह जिनका बाद मे पूर्णिया के डीआईजी के मनएला के बाद छोड़ल गेल.
घटना के जानकारी मिलला के बाद मुख्यमंत्री नीतीश कुमार जांच के आदेश द देलखिन्ह आओर मारल गेल लोक के परिवार के एक-एक लाख रुपया मुआवजा देबय के घोषणा करलखिन्ह. राज्य सरकार आब एहि मुद्दा के केंद्र सरकार के आगां उठाएत.
एसएसबी के अधिकारी के कहबाक अछि जे ई इलाका नेपाल बॉर्डर वाला अछि आओर जवान सभ किछ स्मगलर के तलाशी अभियान मे जुटल छलाह कि किछ शरारती तत्व एकरा ई रूप द देलक. जेहि के बाद जवान के गोली चलाबय लेल मजबूर होए पड़ल.
मुदा एसएसबी के गुंडागर्दी के ई पहिल घटना नहि अछि. एहि सं पहिनहु छेड़छाड़ के कइटा घटना भेल अछि. लोक सभ जवान सं तंग आबि गेल छथिन्ह आओर ओ चाहय छथिन्ह जे केहुना ई कैंप एहि ठाम सं हटय.
हाल एहन अछि जे महिला सभ सुरक्षा के लेल तैनात एहि जवान के कैंप के आसपास सं गुजरय सं डरय छथीह. आब अहां सोचि सकय छी जे स्थानीय लोक मे जवान के प्रति कि सोच छनि.
कैंप खुलला के बाद सं इलाका मे मांस...माछ... सब्जी...तरकारी सभ किछ के दाम त बढ़िए गेल अछि. लोक के भीतर डर सेहो बढ़ि गेल अछि जखन कि लोक मे सुरक्षा के भावना जगबाक चाही छल... भ रहल अछि उल्टा.
आखिर जवानों त आदमीए अछि. घर परिवार सं दूर रहला... छुट्टी नहि मिलला सं तनाव मे रहय छथिन्ह.मुदा एकर मतलब त ई नहि न जे एकदम सं पगला जाए. पिछला साल एहने हाल मधुबनी जिला के राजनगर मे भेल छल.
जतय एसएसबी के जवान सभ के गुंडागर्दी सं कइटा लोक पीटाएल छलाह. जवान सभ पूरा राजनगर मे लोक पर कहर बरपा देने छल. सरकार के एहि पर गंभीरता सं विचार करय के जरूरत अछि.


text:
निबन्ध संग्रह मे संकलित रिक्तता ओ पूर्णताक रचयिता वैद्यनाथ मिश्र ‘यात्री’ छलाह। ज्योतिरीश्वर आ विद्यापति युग सँ लए मनबोध, चन्दा झा, सीताराम झा प्रभृति अनेक महाकविक नाम लेल जाइछ। किन्तु आधुनिक युग मे ओकरा तीव्रतम गति देलेन्हि वैद्यनाथ मिश्र यात्री। आगां चलि प्रगतिवादी कवि आ लेखक वैद्यनाथ मिश्र यात्री केँ ‘नागार्जुन’ नाम सँ जानल गेल। अपन गाम घरक भार सँ अपना केँ सतत कात रखबाक चेष्टा मे रत रहनिहार फक्कड़ व्यक्तित्व, सतत प्रयत्नशील, समाज संस्कारक रग रग केँ परखए वाला पारखी व्यक्तित्व, रुढ़ि भंजक, श्रम शक्तिक पूजक, व्यवस्थाक विद्रोही, नवीन पीढ़ीक प्रति आबेसी व्यक्तित्व।
‘चित्रा’ आ ‘पत्रहीन नग्न गाछ’ कविता संग्रहक अतिरिक्त ‘पारो’, ‘नवतुरिया’ आ ‘बलचनमा’ हिनक उपन्यास अछि। ‘पत्रहीन नग्न गाछ’ कविता संग्रह केँ साहित्य अकादमी पुरस्कार सेहो भेटल अछि। डा.शैलेन्द्र मोहन झा लिखैत छथि जे – यात्रीजीक कविता मे विचित्र विविधताक दर्शन होइछ। डा.दुर्गानाथ झाक अनुसारें – मैथिली साहित्य मे हिनकहि टा भाषा यथार्थ रुप मे लोकभाषा थिक। ‘बहुविवाह’ आ ‘बालविवाह’ मिथिलाक अभिशाप छल। ‘बूढ़ वर’ ओ ‘विलाप’ मे समाजक कोढ़ केँ यात्रीजी नीक जकाँ उकेरने छथि। पारो, नवतुरिया आ बलचनमा एहि तीनू उपन्यासक सर्जन कए यात्रीजी मैथिलीक शीर्षस्थ उपन्यासकार मे परिगणित भए गेलाह। एतबे नहि ‘रिक्तता ओ पूर्णता’ मे सेहो यात्रीजी अपन अमिट छाप छोड़ी देलेन्हि। रिक्तता ओ पूर्णता मे पोखरिक जल देवताक आत्मग्लानि, अभिमान आ पश्चाताप केँ बड़ नीक जकाँ उल्लेख कएलनि अछि। एहि मे पहिने जलदेवताक उत्कण्ठा भेलैन्हि जे पोखरि मे जल भरल रहबाक चाही। जखन पोखरि जलप्लावित भए गेल तँ अभिमान होएब देखाओल गेल। अभिमानक संचार होएतहि भुवन भाष्कर सँ जल देवता पोखरि केँ स्वच्छ करबाक लेल अनुनय विनय करैत छथि। आकाशवाणी होइत अछि जे ‘स्वच्छता’ ओ ‘पूर्णता’ दूहू मे सँ की चाही। तखन जल देवता द्वारा कहल गेल जे ‘देव, हमरा स्वच्छता चाही’। एहि तरहेँ देखल जाइछ जे यात्रीजी क रचना मेकी गद्य, की पद्य मिथिलाक माँटिक सोन्हगर गन्ध हिनक समस्त रचना मे प्रचूर रुपेँ भेटैछ।


text:
दिल्लीसँ पटना जएबाक सम्पूर्ण क्रांतिक द्वितीय
श्रेणीक स्लीपर किलासक डिब्बा, भीड़सँ खचा-खच भरल। तीन सीटक जगहपर पाँच-पाँचटा लोक
बैसल। साँझक साढ़े पाँच बजे ट्रेन अपन नियत समयसँ चलल। दना-दन पूर्ण गतिसँ ट्रेन
चलि रहल छल। रातिक लगभग आठ बजे पेंटीगार्ड बला हाथमे एकटा पुर्जी नेने “भोजन, भोजन
बाजू।” अबाज दैत, पुर्जीपर सीट नम्बर लिखैत आगू बढ़ि रहल छल।
संतोष, ठीक-ठाक भेष-भूषामे देखै कए समृद्ध घरक
लागि रहल छल। जखन पेंटीगार्ड बला संतोष लग गेल तँ संतोषक बगलमे बैसल तीन गोटेक
ग्रुपमे सँ एकटा २०-२१ बर्खक युवक चट्टे बाजि उठल, “हम तँ गरीब आदमी छी एतेक महग
खाना नहि लेब।”
संतोषक मोन ओहि नवयुवकक उतरसँ आहत भेलै आ तैँ ओ
ओहि युवकसँ बाजि उठल, “एहि दुनियाँमे कियो अमीर गरीब नहि छैक, ई सबटा लोकक अपन-अपन
मनक भ्रम छैक। आजुक घड़ीमे सभ कियो अमीरे अछि, बस अपनामे बिस्वास आ किछु नम्हर करैक
इक्षा होबाक चाही।”
“हम सभ पाँच-सात हजार रुपैया महिना कमाइ बला तँ
गरीबे भेलहुँ ने।”
“गरीब कोना भेलहुँ ? अप्पन एकटा हाथ एक लाखमे
देबै।”
“नहि।”
“दोसर हाथक एक लाख रुपैया आओर भेटत।”
“नहि।”
आगू संतोष ओकरासँ किछु आओर बुझिते वा किछु गप्प
करिते की संतोषक आगूक सीटपर बैसल एकटा बेस पुष्ट, चानन ठोप टिकी रखने भेष भूषासँ
नीक विद्वान लागि रहल छला, झटसँ बाजि परला, “हमरा एक लाख रुपैया दिअ हम अप्पन हाथ
दै छी।”
“एना नै भए सकै छै, एक लाख रुपैयामे कियो स्वस्थ
जबान आदमी अपन हाथ कोना देतै।”
“हम देब ने, लाबू हमरा एक लाख रुपैया।”
दोसरो दोसरो सभ, “नहि ! एना तँ नहि भऽ सकैए,
कियो एक लाख रुपैयामे अपन हाथ कोना दए देतै।”
संतोष, “जकरा अपन भगवानपर आ अपनापर विश्वास छै,
अपन माए-बाबू धिया-पुतासँ सिनेह छै ओ एक लाखमे कि कड़ोरो रुपैयामे अपन अंग नहि
देतै।”
“देतै किएक नहि, दुनियाँमे देखियौ आइ लोक सय-सय
रुपैया लेल दोसरक जान लऽ लय छै।“
“हाँ ई गप्प सत छै, सय-सय रुपैयामे लोक लोकक जान
लऽ लय छै। एक्सीडेंटमे छन्नमे लोकक जान चलि जाइ छै। हारी बीमारी, दाही रौदीमे
परिवारक परिवारक खत्म भऽ जाइ छैक। डिफ्रेशनमे लोक अपने जान अपने लऽ लय छै। ई सभ
एकटा भिन्न विषय बस्तु छैक मुदा एक गोट व्यक्ति मात्र एहि द्वारे कि ओ गरीब अछि
अपन अंग बेच देतै, हमरा हिसाबे ई तँ नहि हेतै।“
सामने बलाकेँ भरिसक बुझाबैक चेष्टामे संतोष
बाजल, मुदा ओ जिद्द आ बहसकेँ आगू रखैक चेष्टामे एकदम तनैत बाजल, “ई सभ रहै दिऔ ने,
अहाँ एक लाख रुपैया दिअ हम अपन हाथ दै छी।”
हुनक जिद्द आ तामससँ मिश्रित गप्पसँ संतोष
अपनापर काबू नहि राखि सकल आ खिसिया कए बाजल, “उतरु अगिला स्टेशनपर अपन हाथ कोनो
चलैत ट्रेनकेँ सोझाँ राखू, हाथ कटैत मांतर हम अहाँकेँ एक लाख रुपैया देब।”
“नहि एना नहि पहिने पाइ राखू।”
“से किएक, पहिने एटीएम मशीनमे कार्ड दै छै तकर
बाद ने पाइ अबै छै, तेनाहिते अहाँ अप्पन हाथ ट्रेनक निच्चा राखू हाथ कटैत देरी हम
एक नहि दस लाख रुपैया देब।”
“रहए दियौ रहए दियौ, दस लाख रुपैयाक अहाँक
ओकाइतो अछि।”
“हमर ओकाइत छोरु, अपन हाथ काटू हाथ कटैत देरी हम अहाँकेँ दस लाख रुपैया देब।”
‘-------- बस एनाहिते, जे सभ नहि बजबा चाही सेहो
सभ दुनूमे होबए लागल करीब आधा घंटाक बहसकेँ बाद दोसर दोसरकेँ हस्तक्षेपक बाद बहस
कनीक शांत भेल ख़त्म नहि।
“अहाँ एखन दुनियाँ नहि देखलिऐए लोक पाइ द्वारे
की की करै छै, अपन किडनी धरि बेच दैत छै।”
“हाँ बेच दै छै मुदा ओहेन ओहेन लोककेँ किछु
विशेष मजबूरी वा परिस्थिति होइत छैक अथवा ओकरा भगवान आ अपनापर तनिको भरोसा नहि
हेतै।”
“तँ हमर कि मजबूरी अछि अहाँ बुझै छीऐ ?”
“नहि हम तँ अहाँक मजबूरी किछु नहि बुझै छी।”
“तहन अहाँ कोना कहैत छी जे हम दस लाखमे अपन हाथ
नहि देबै।”
“देखयौ अहाँक मजबूरी हमरा ठीके नहि बुझल मुदा
रुपैयासँ कतेक दिन चलत आ एहि हाथसँ जीवन भरि कमा खा सकै छी।”
“अहाँक गप्प ठीक अछि मुदा जखन ओहेन परिस्थिति
अबैत छैक तँ लोककेँ आगू पाछू ताकैक शामर्थ खत्म भऽ जाइ छै।”
संतोष, “अपना जगह अहूँ ठीके छी, बिचमे हम बहुत
कटू बजलहुँ, क्षमा करब मुदा एतेक काल तक
नीक बेजए बहसक बाद हम एतेक तँ जानैक उम्मीद रखै छी जे अहाँ अपन मजबूरी हमरा
बताबी।” “हमर माए दू बर्खसँ बहुत दुखीत छथि। दरिभंगासँ पटना, पटनासँ आब दिल्ली
एम्सक पाँच माससँ चक्कर काटि रहल छी। कोनो समाधान नहि।”
“एम्समे कि कहैत अछि ?”
“कहैत छैक प्रोस्टेज बढ़ल छनि ओपरेशन हेतैन,
पतनोमे इहे कहलक मुदा ओतए ओपरेशनक व्यबस्था नहि। दिल्लीमे चारि माससँ खाली तरह
तरहकेँ टेस्ट कएला बाद आब कहैत अछि जे ओपरेशन हेतैन आ ओपरेशनक तारीख आँगा छह मास
बाद देने अछि। छह महिनामे हुनका कि हेतैन ....। प्राइवेटसँ ओपरेशन कराबी तँ लाख
रुपैयाक खर्चा आ हमरा सभ लग जे किछु छल पहिने बेच-बिचुन कए सबटा लगा देलीऐ।” ई
कहैत माएक प्रति सिनेह आ अपन लचारीसँ हुनक आँखि नम भए गेलन्हि।
“आगू दिल्ली कहिया जाएब ?”
“ओपरेशनक तारीख तँ छह महिना बादक भेटलन्हि मुदा
दबाइ खाइत महिनामे एक बेर एम्स आबैक लेल कहने अछि।”
“आब कहिया एम्स जा रहल छी ?”
“इहे मासम दिन बाद पन्द्रह तारीख केर टिकट अछि।”
“आब एम्स जाएब तँ हमरा फोन कए लेब, भए सकत तँ हम
किछु सहायक होएब।”
“कोना, कोनो डॉक्टरकेँ चिन्है छीयै।”
‘हाँ।”
“तँ हमरा हुनकर फोन नम्बर दए दिअ, नहि तँ हमरा
एखने एक बेर गप्प करा दिअ।”
एखन नहि हम गप्प करा सकैत छी आ नहि हम हुनकर
नम्बर दए सकै छी किएक तँ केकरो नम्बर देनाइ एलाव नहि छैक। हाँ अहाँ जखन जाएब हमरा
फोन करब हमर फोन नम्बर लए लिअ। एकटा मनुक्ख बुते जतेक सहायता भऽ सकैत छै, अहाँकेँ
भेटत बांकी माँ भगवतीक हाथमे।”
“रहए दियौ, अहाँ एनाहिते बड़का बड़का फेकै छी,
कनिक काल पहिने एक हाथक बदला दस लाख रुपैया दैत छलहुँ आ आब एम्समे अहाँक जान पहचान
भए गेल। डॉक्टरक नम्बर मांगै छी तँ एलव नहि छैक। एलव किएक नहि रहतै एखनो हमरा लग
चारि-चारिटा डॉक्टरक नम्बर अछि मुदा किनकोसँ कोनो मदत नहि भेटल।”
“अहाँ एहेन बड़का बड़का फेकै बला गप्प कहि कए
हमारा उलाहना किएक दैत छी। ई गप्प अहाँ जखन कहितहुँ जखन हम अहाँक किछु गछि कए नहि
दैतहुँ आ कि नहि करितहुँ। एहन तँ नहि भेलए। हाथ बला गप्पमे अहाँक हाथ अहाँ लग आ
हमर पाइ हमरा लग। रहल एम्स बला गप्प तँ महिने महिने अहाँ जाइते छी, एक बेर हामरोसँ
गप्प कए लेब किछु सहायक भेलहुँ तँ ठीक नहि तँ अहाँकेँ नुकसाने की ? हाँ ओकर बादक
अप्पन दुनूक भेटमे अहाँ हमरा एहि तरहक अनरगल गप्प कहि सकैत छी।” ई कहि संतोष एकटा
पुर्जापर अपन नाम संतोष आ मोबाईल नम्बर लिख हुनका दए देला। सामने बला सेहो अनमोनो
मने ओहि पुर्जाकेँ अपन जेबीमे राखि लेला।
एक महिना बाद, दिल्ली एम्समे। ओहे संतोषक सामने
बला सबारी, अप्पन माएक संगे। हाथमे मो० फोन रखने आ ओहिमे संतोषक नम्बर शेव कएने
एहि गुनधुनमे कि फोन करू की नहि, “झुठ्ठेकेँ ठकि गेल होएत, ठकनेहेँ होएत तँ हमर की
लय लेत, एक बेर फोन कइए लै छी।” नम्बर लगेलक चट्टे घंटी बाजल, “ट्रिन ट्रिन
.......”
“हेलो” दोसर कातसँ
“के संतोषजी ?”
“जी हाँ, अहाँ के ?”
“जी हम मुरारी, महिना भरि पहिने अपन दुनू
दिल्लीसँ पटना जाए काल ट्रेनमे भेट भेल रही। अहाँ हमर एक हाथक बदला दस लाख रुपैया
दै लेल तैयार रही।”
“हाँ हाँ मुरारीजी हमरा सबटा इआद आबि गेल, कहू
की समाचार, माए केहएन छथि?”
“समाचार की कहू, ओहे माएकेँ लऽ कए दिल्ली आएल
छी। सोचलहुँ एक बेर अपनेकेँ कहि दी।”
“हाँ हाँ बड्ड नीक केलहुँ, एम्स कहिया अबै छी ?”
“एखन एम्सेमे छी।”
“अच्छा ! कोन यूनिटमे देखाबैक अछि ?”
“प्रो० एस० चौधरीक यूनिटमे।”
“अच्छा, माता जीक की नाम छनि ?”
“सरोज देवी।”
“ठीक छैक, अहाँ आबू।” उम्हरसँ फोन बंद।
मुरारीजी सोचै लागला, “भेल, सभ गप्प सुनला बाद
फोन बंद कए देला। हिनको बुते किछु नहि होएत।”
मोन मसुआ कए आगू बिदा भेला। करीब आधा घंटा पएरे
चलला बाद साढ़े दस बजे ओपीडी पुर्जापर तारीखक मोहर लगा कए प्रो० एस० चौधरी यूनिट
पहुँचला। पुर्जा डॉक्टर कक्षकेँ द्वारिपर ठार अर्दलीकेँ दऽ बाहर वेटिंग कुर्सीपर
माए संगे अपनों बसि रहला। हुनकासँ पहिने करिव ४०-४५ गोते वेटिंग कुर्सीपर बैसल।
भीर देखि ओ सोचए लागला, “भेल फोन करक चक्करमे आधा घंटा देरी भए गेल आ ओकर परिणाम
आइ दू बजेसँ पहिने नम्बर आबैक कोनो भरोसा नहि।”
मुरारीजी बीतल दू बर्खक दिक्कत आ कष्टक खाका
मोने मोन तैयार करैत रहथि। एगारह बजे अर्दली अबाज देलक, “सरोज देवी।”
मुरारीजी हरबरा कऽ उठला, “ई की कतए दू बजे नम्बर
आबैक उम्मीद छल आ कतए ११ बजे न० आबि गेल। हमरासँ पहिलुक सभ तँ एखन ओनाहिते बैसल
अछि। मुस्किलसँ तीनो गोटा नैँ देखेलकैए।” दिमाग सोचैत मुदा शरीर एतबामे माए सहीत
डॉक्टर लग। माए डॉक्टर लग जा पेशेंटक बास्ते बनल टूलपर बसि रहली। मुरारीजी हुनकेँ
पांजर लागि ठार। डॉक्टर माएक पुर्जापर हुनक नाम देखते मातर पहिने हुनका दुनू हाथ
जोरि प्रणाम कएलनि आ ओकर बाद धियानसँ हुनकर पुरनका पुर्जा सभ देखला बाद अंदर
केबिनमे लए जा कए नीकसँ जाँच केलनि। केविनस बाहर आबि आठ दसटा जाँचक पुर्जा बना कए
दैत, अर्दलीकेँ अबाज देलन्हि, अर्दलीकेँ लग एला बाद, “माँ जीक संगे जाउ आ सबटा
टेस्ट एखने अपने संगे पूरा करा कए हाथो हाथ नेने आबू।”
“जी” कहैत अर्दली डॉक्टरसँ पुर्जा सभ लेला बाद
माएसँ, “चलू।”
मुरारीजी आ हुनकर माए अर्दलीक पाँछा पाँछा
स्वचालित मसीन जकाँ बिदा भए गेला। जतए जतए अर्दली लए गेलनि ततए ततए जाइत रहला करीब
दू घंटा बाद सबटा टेस्ट जेना इसीजी, अल्ट्रासाउन्ड,एक्स-रे, खून पेशाब आदिक जाँच
भेला बाद पुनः ओहिठाम डॉक्टर लग आपस एला। डॉक्टर सबटा रिपोर्टकेँ गंभीरतासँ देखला
बाद, “हाँ रिपोर्ट सबहक अनुसार प्रोस्टेज बढ़ल छनि आ ओकर जल्दी ओपरेशन नहि भेलासँ
किडनी डेमेज भऽ सकैए। एना करू (किछु हुनक पुर्जापर लिखैत) ई ई दबाइ खेला बाद परसु
आबि कए माँ जीकेँ भारती करा दियौन। परसु एगारह बजे ओपरेशन हेतनि।”
मुरारीजी हक्का बक्का ई कि भए रहल छैक जाहि
ओपरेशनकेँ लेल छह महिना बादक तारीख भेटल छल ओ आइ दू दिन बाद कोना। भारतमे चिकित्सा
व्यवस्था एतेक चुस्त दुरुस्त कोना भए गेल ओहो एम्स एहेन सरकारी अस्पतालक। अपन
उत्सुकतापर ओ नियन्त्रण नहि राखि पएला आ डॉक्टरसँ पुछिए बैसला, “डॉक्टर साहब माफ
करब एकटा गप्प पुछि रहल छी, जाहि ओपरेशन कराबै लेल हम सभ दू बर्खसँ हरान आ निरास
छलहुँ, अहूँ लग करीब छह महिनासँ दौर रहल छलहुँ, पिछला महिना अहीँ छह महिना आगूक
तारीख देने रहि। आइ दू घंटामे सबटा टेस्टक रिपोर्ट हाथे हाथ आ दू दिन बाद ओपरेशन ई
चमत्कार कोना।”
“एहिमे चमत्कार केर कोन गप्प, पहिने हमरा सभकेँ
कहाँ बुझल जे अपने प्रोफेसर साहबकेँ सम्बन्धी छियनि।”
“कुन प्रो० साहब।”
“अरे अपन प्रो० साहब जिनक ई यूनिट अछि, प्रो०
एस० चौधरी।“
“प्रो० एस० चौधरी आ हमर सम्बन्धी।” मुदा एहि
गप्पकेँ मुरारीजी अपन मोनेमे रखने रहला मुँहसँ बाहर नहि निकालला। आगू डॉक्टरसँ,
“अपनेसँ कनी निवेदन छल।”
“की कहू ने।”
“कनिक प्रो० साहबसँ भेट भऽ जाइते।”
“किएक नहि, हमरा सबहक दिससँ अपनेक सेवामे कोनो
कमी तँ नहि रहल।”
“नै नै, ई कि कहै छी, बस कनी हुनकासँ भेट करक
लौलसा छल।”
डॉक्टर साहब अर्दलीकेँ कहैत, “हिनका भीतर
प्रोफेसर साहबकेँ केबिनमे नेने जइयौन्ह।”
मुरारीजी आ माए अर्दली संगे बिदा भेला, पाँच
मिनट पएरे चलला बाद एकटा लग्जरी एसी केविन, बाहर बोर्डपर लिखल, यूनिट प्रो० डॉ एस
चौधरी। अर्दली केबार खोललक तिनु भीतर गेला। भीतर प्रो० एस चौधरी केबारक दिस पीठ कए
कऽ एकटा नम्हर लग्जरी कुर्सीपर बैसल आ हुनकर सामने बैसल तीनटा डॉक्टर हुनकासँ
परामर्श लैत। केबार खुजलासँ हुनको धियान उम्हर गेलनि। घूरि देखला तँ मुरारीजी आ
हुनका बुझैमे देरी नहि लगलनि जे हुनक संगे हुनकर माए छथिन चट्टे गोर लागि आशीर्वाद
लेलनि। माएकेँ गोर लागैत देख बांकीकेँ तीनु डॉ सीटसँ उठि ठार भए गेल। डॉ एस चौधरी
आन डॉक्टरसँ, “excuse me, we will meet after five minute later” तीनू
डॉक्टर कक्षसँ बाहर चलि गेला। मुरारीजी आश्चर्जसँ, “अहाँ आ एहिठाम, एस चौधरी यानी संतोष
चौधरी।” संतोष हुनका दिस देखि मंद मंद मुस्काइत।
मुरारीजी संतोषक पएरपर झुकैक चेष्टामे मुदा
ओहिसँ पहिने संतोष हुनका उठा अपन करेजासँ लगा लेलनि। मुरारी, “हमरा क्षमा कए देब,
अहाँक बारेमे हम कि कि सोचैत छलहुँ, ओहि दिन ट्रेनमे हम नै जानि कि कि कहि देलहुँ,
क्षमा कए दिअ।”
संतोष, “की सभ अनाप सनाप बजै छी। ओहि दिनका गप्प
सप्पकेँ बिसरि जाउ। आब ई कहू जे माएक इलाजमे कोनो कमी आ बाधा तँ नहि।”
“कमी, आब कोनो कमी नै, परसु ओपरेशन होबैक
निश्चित भेले।”
“हाँ, हमर आइ आ काल्हि केर समय पहिने बुक छल,
परसु करीब दू घंटाक समय हमरा लग खाली छल ओहिमे हम माँजीक ओपरेशन करबनि।”
“अहाँक ई उपकार हम जीवन भरि नहि बिसरब, हमरा लेल
तँ अपने साक्षात भगवान बनि एलहुँ।”
ई की आब अहाँ हमर दोस्त छी आ दोस्तीमे कोनो
उपकार कोना आ ओनाहितो ई अस्पताल हमर तँ नहि सरकारक अछि।”
“अहाँ जे कहू सरकारक हिसाबे तँ ओपरेशनक छह महिना
बादक समय भेटल छल।”
“हमहूँ सभ की करबै, एतेक भीड़ भार छैक जे नम्बर
लगाबए परैए छैक एक दिनमे सात आठटा ओपरेशन होइत छैक एहि हिसाबे एवरेज निकाइल कए
ककरो तारीख देल जाइ छैक। सिस्टमे एहन छैक। एकरा सभकेँ छोरु, ई कहू ठहरल कतए छी,
कोनो दिक्कत तँ नहि।”
“नहि, कोनो दिक्कत नहि जे दिक्कत छल अपने दूर कए
देलहुँ आब माँ भगवतीक हाथमे।”
“ठीक छै तँ परसु फेर भेट हेतै।”
“ठीक मुदा एकटा प्रश्न पूछब अपनेसँ।”
“की ?”
“एतेक पघि डॉक्टर भए कऽ अहाँ ओहि दिन द्वितीय
श्रेणीक स्लीपर किलासमे किएक ?”
संतोष हँसैत हँसैत, “हा हा हा, द्वितीय श्रेणीक
स्लीपर किलासमे नहि रहितहुँ तँ अपनेसँ कोना भेट होइते। (गप्पकेँ बदलैत) हम अपने
जकाँ माएक एतेक भक्त तँ नहि छी जे अपन हाथ कटवा दि मुदा एतेक सिनेह तँ अपन माएसँ
करिते छी जे हुनका लेल द्वितीय श्रेणीक स्लीपर किलासमे एक दिन यात्रा कए सकी।”
“से की नहि बुझलहुँ ?”
“बात ई कि हम सभ मुलतः मधुबनी जिलाक छी मुदा
२५-२६ बर्ख पहिने हमर बाबूजी पटना शिप्ट कए गेला। एखन हमर परिवार सभ पटनेमे छथि।
ओहि दिन भोरे एकाएक पटनामे हमर माएक मोन बड्ड खराप भए लेल रहनि। आब १०-१२ घंटामे
नहि कोनो एयरलाइंसक टिकट आ नहि कोनो ट्रेनक प्रथम वा कोनो एसीक टिकट भेटल मुदा
गेनाइ जरूरी छल तहन कोनो दलालसँ एकटा द्वितीय श्रेणीक स्लीपर किलासक टिकट भेटल आ
ओहि बिधि अपनेसँ भेट होबैक उपरबलाक कोनो प्रयोजन रहल हेतनि। किएक तँ घर पहुचैत
पहुचैत माएओ एकदम ठीक छली। दिनभरि रहि अगिला दिन भोरे हवाई जहाजसँ आपस आबि ड्यूटी
केलहुँ।”
*****जगदानन्द झा 'मनु'


text:
मेलम्चीमे भीषण वर्षासँ पैघ जनधनक क्षति
सिन्धुपाल्चोकक पश्चिमउत्तर क्षेत्र मेलम्चीमे काइल रातिसँ भीषण वर्षाक कारण पैघ जनधनक क्षति भेल अछि । बाढ़िक कारण उत्तरी सिन्धुपाल्चोक मेलम्ची तटीय बजारसभ बगरमे परिणत भेल अछि ।
बाढ़िक कारण ४० गोटेसँ बेसी बेपत्ता भेल छथि। नदी तटीय क्षेत्रमे रहल रिसोर्टसभ आ दर्जनसँ बेसी माछ फर्म पानि बहेलाक बात बताओल गेल अछि । चनौटे, ग्याल्थुम सेरालगायत मेलम्ची तटीय क्षेत्र आ इन्द्रावती तटीय क्षेत्रमे व्यापक क्षती पहुँचलक बात स्थानीयसभ बतेने छथि। बाढ़िसँ मेलम्ची खानेपानी आयोजनाक ड्याम ए नेशनल हाइड्रोपावरक ड्याम पूर्ण रुपमे क्षतिग्रस्त भेल अछि।
बाढ़िक कारण मेलम्ची खोलामे रहल चोक्पु तथा फट्टेक पक्की पुल सेहो बहल अछि। तहिना जिलाक उत्तरी भाग तिपेनी बजार तथा पाँचपोखरी जोड़ऽवला पक्की आ झोलुङ्गे पुलसमेत बहल अछि।
वर्षा सङ्गहि विद्युत् अवरुद्ध भेलाक कारण स्थानीयसभक सम्पर्कसँ सेहो बन्चित भेल छथि । अखन उद्धार आ राहतक लेल प्रमुख जिला अधिकारीसहितक टोली अवलोकनमे जा रहलक खबर प्राप्त भेल अछि । स्थलगत अवलोकन पछाति मात्र विस्तृत विवरण आओत बताओल गेल अछि।
एहि बीच, नदीमे पानिक सतह बढ़लाबाद नदी लगक बस्ती आ बजारसभ खाली कराओल गेल अछि। मेलम्ची बजारसहित मेलम्ची (इन्द्रावती) नदी किनारक बामादिस, सिपाघाटमे बस्ती खाली कराबऽ लागल अछि।
इन्द्रावती आ मेलम्ची नदीमे आएल भीषण बाढ़िक कारण मेलम्चीक निचलका बजार क्षेत्र पूर्णरूपमे नष्ट भेल स्थानीसभ बतेने छथि । मेलम्ची नवलपुर जोडऽवला पक्की पुल समेत इन्द्रावती नदी बहौलक स्थानीयबासीसभ बतेने छथि।


text:
इहाना ढिल्लोन
इहाना ढिल्लोन एक भारतीय अभिनेत्री छी जे हिन्दी आ पञ्जाबी चलचित्रसभमे कार्य केनए अछि।ओ चलचित्र हेट स्टोरी-४ के साथ अपन हिन्दी शुरुवात करि रहल अछि।ओ पञ्जाबी चलचित्र ड्याडी कूल मुन्डे फुल, ठग लाइफ आ टाइगर जेहन भूमिकासभ केनए अछि। इहाना ढिल्लोन नास्ति ...
ग्रान्ड प्यालेस
ग्रान्ड प्यालेस थाइल्याण्डक मुटु बैंककमे अवस्थित एक भवन छी । ई दरवारमे सन् १७८२ सँ राजा सियमक आधिकारिक निवास रहल छल । सन् १९२५ धरि ई दरवारक आधारमे राजा, उनकर अदालत आ शाही सरकार रहल छल । राजा भूमिबोल अदुलयादेज, चित्रलदा रोयल भिल्लामे रहैत आ उनकर उ ...
तिरुचिरापल्ली
तिरुचिरापल्ली तिरुची वा त्रिची क नामसँ प्रसिद्ध, भारतक दक्षिणी राज्य तमिलनाडुक शहर आ तिरुचिरापल्ली जिलाक मुख्यालय छी । ई तमिलनाडु राज्यक चारिम पैग नगर निगम आ चारिम बेसी जनसङ्ख्या भेल नगर छी । ई चेन्नईसँ ३२२ किलोमिटर दक्षिणमे आ कन्याकुमारीसँ ३७९ क ...
ईटानगर
ईटानगर भारतक राज्य अरुणाचल प्रदेशक राजधानी शहर छी । ई हिमालयक तराईमे अवस्थित अछि । समुद्र सतहसँ एकर औसत उचाई ७५० मिटर अछि । ई प्रादेशिक राजधानी भेला कारणसँ सडक व्यवस्था निक अछि । गुवाहाटी आ ईटानगरक नाहरलागुनक मध्यमे हेलिकप्टर सेवाक विकल्प सेहो रह ...
कवरत्ती
ई केरलक शहर कोचीनक पश्चिमी तटसँ ३९८ किमी दूर 10°-33’ उत्तर 72°-38’ पूर्वमे स्थित अछी । एकर औसत उन्नयन ० मी अछी । कवरत्तीक कुल क्षेत्रफल ४.३३ वर्ग किमी अछी ।
मनसा देवी
मनसा देवीक भगवान शिवक मानस पुत्रीक रूपमे पूजल जाइत अछि। हिनकर प्रादुर्भाव मस्तकसँ भेल अछि एही कारण हिनकर नाम मनसा पडल। हिनकर पति जगत्कारु तथा पुत्र आस्तिक जी छी। हिनका नागराज वासुकीक बहिनक रूपमे पूजल जाइत अछि, प्रसिद्ध मन्दिर एक शक्तिपीठ पर हरिद् ...
भूमध्य रेखा
भूमध्य रेखा पृथ्वीक सतहमे उत्तरी ध्रुव एवं दक्षिणी ध्रुवसँ सामान दूरीमे स्थित एक काल्पनिक रेखा अछि। ई पृथ्वीके उत्तरी आ दक्षिणी गोलार्द्धमे विभाजित करेत अछि। दोसर शब्दसभमे पृथ्वीक केन्द्रसँ सर्वाधिक दूरस्थल भूमध्यरेखीय उभारमे स्थित बिन्दुसभके मिल ...
उडुपी
उडुपी जकरा तुलु भाषामे ओडिपु कऽ नाम सँ जानल जाइत अछि, भारतक कर्नाटक राज्यक एक शहर छी । ई उडुपी जिलाक प्रशासनिक मुख्यालय छी । उडुपी कृष्ण मन्दिर, तुलु अष्टमथाक लेल उल्लेखनीय अछि आ एकर नाम लोकप्रिय उडुपी व्यञ्जन पर अछि । ई भगवान परशुराम क्षेत्रक न ...
लाल बाग
लाल बाग कर्णाटक की राजधानी बेङ्गलोर मे स्थित एक उद्यान छी। ई स्थान बेङ्गलोरमे लाल बाग बटनिकल गार्डन, आ लाल बाग वनस्पति उद्यान कऽ नाम सँ सेहो जानल जाएत अछि । एकर विस्तार २४० एकड़ क्षेत्रमे अछि तथा १७६० मे एकर नीव हैदर अली रखलक आ टीपू सुल्तान एकर व ...
यश राज फिल्म्स
यशराज फिल्म्स एक भारतीय फिल्म निर्माण आ वितरण कम्पनी छी जे हिन्दी सिनेमा क्षेत्रमे काज करि रहल अछि। सन् १९७० कऽ दशकमे एकर स्थापना भेल छल। ई कम्पनी भारतक सभसँ पैग फिल्म स्टुडियोमे परिणत भेल अछि।
सुमिना घिमिरे
सुमिना घिमिरे नेपाली नायिका छी । उनलर पहिल फिल्म छविलाल कन्जुस छैन छी । परन्तु सुमिनाक पहिल रिलिज फिल्म दुलही छी । ओ ई फिल्मसँ चार अवार्ड पावने छल । सुमिना फिल्म म्युजिक भिडियो आर विज्ञापनमे समेत काम केने अछी ।
अर्नोल्ड स्वार्जनेगर
आर्नोल्ड स्वाजनेगर जन्मः ३० जुलाई १९४७ अमेरिकी अभिनेता, फिल्म निर्माता, कार्यकर्ता, व्यापारी, निवेशक, लेखक, परोपकारी, पूर्व व्यावसायिक वडि विल्डर, राजनीतिज्ञ छी ।
निहारिका सिंह
निहारिका सिंह जन्म३१ अगस्त १९८२ एक भारतीय फिल्म अभिनेत्री आ फेमिना मिस इण्डिया पृथ्वी २००५क विजेता है। ओ फिल्म मिस लवली सँ अपन अभिनय करियरक शुरुआत केलक, जे २०१२ कान फिल्म समारोहमे संयुक्त राष्ट्रक किछ सम्बन्धमे प्रतिस्पर्धा के साथ पुरा भेछल ।
गुरु दत्त
आकृति:ज्ञानसन्दूक फ़िल्म संबंधित लोग गुरु दत्त हिन्दी फिल्म के प्रसिद्ध अभिनेता,निर्देशक एवं फ़िल्म निर्माता छल। ओ १९५०अम आर १९६०अम दशक मे कतेक उत्कृष्ट फिल्मसभ बनेलक जहिना प्यासा,कागज के फूल,साहिब बीबी और गुलाम आर चौदहवीं का चाँद। विशेष रूप से, ...
सरोज खान
निर्मला साधु सिंह नागपाल सरोज खान सबसँ प्रमुख न्रत्य कोरियोग्राफर छी। ओ २०० से अधिक फिल्मसभ मे काम केने अछी।
शेखर सुमन
शेखर सुमन ४ मई १९८३ मे अल्का कपूरसँ विवाह केलक आ उनकर एकटा पुत्र अछि अध्ययन सुमन जे बलिउड चलचित्रक अभिनेता छी। उनकर बडका बेटा, आयुषक, ११ सालक उमरमे दिलक बीमारीसँ मृत्यु भ गेल।
चलचित्र निर्देशक
चलचित्र निर्देशक एक एहन व्यक्ति छी जे चलचित्र निर्माणक निर्देश आ रेखदेख करैत अछि । आम तौर पर, एक निर्देशक पटकथाक दृश्यसभकें आकार दैत अछि आ चलचित्रकें कलात्मक आ नाटकीय पहलुसभकें नियन्त्रित करैत अपन सहयोगी कलाकारसभ तथा प्राविधिक टोलीकें अपन परिकल्प ...
केदारनाथ चौधरी
केदारनाथ चौधरी 1936- जन्म 3 जनवरी 1936 ई नेहरा, जिला दरभंगामे। 1958 ई.मे अर्थशास्त्रमे स्नातकोत्तर, 1959 ई.मे लॉ। 1969 ई.मे कैलिफोर्निया वि.वि.सँ अर्थस्थास्त्र मे स्नातकोत्तर, 1971 ई.मे सानफ्रांसिस्को वि.वि.सँ एम.बी.ए., 1978मे भारत आगमन। 1981-86क ...
सना खान
सना खान जन्म १ अगस्त १९८७ एक भारतीय अभिनेत्री, मोडेल आर नर्तकी छी। सना शुरू मे मोडलिंग के साथ अपन कैरियर शुरू केलक आर फेर विज्ञापन आर फीचर फिल्मसभ के माध्यम से मीडिया मे प्रवेश केलक। ओ दक्षिण भारतीय फिल्म मे अभिनय, टीवी पर वाणिज्यिक आर टेलीविजन र ...
क्यानबरा
क्यानबरा अस्ट्रेलियाक राजधानी छी । एकर जनसंख्या ३,८१,४८८ रहल अछि, ई अस्ट्रेलियाक सबसँ बेसी क्षेत्र ओगटने स्थान छी । साथे ई अस्ट्रेलियाक सबसँ बेसी जनसंख्या भेल ८अम स्थान छी । ई क्षेत्र अस्ट्रेलियाक उत्तरमे रहल अछि । एतय के निवासीक "क्यानबरन" कहल ज ...
पुलकित सम्राट
पुलकित सम्राट जन्म: २९ दिसम्बर १९८३ एक भारतीय अभिनेता छी, जे २००६ के धारावाहिक क्योंकि सास भी कभी बहू थीमे लक्ष्य वीरानीक अपन किरदारक कारण जानल जाइत अछि। ओ फिल्ममे अभिनयक शुरुवात बिट्टू बोस नामक फिल्मसँ केलक एकर पश्चात २०१३मे फुकरे नामक फिल्म केन ...
जयाप्रदा
जयाप्रदा एक भारतीय फिल्म अभिनेत्री आ राजनीतिज्ञ छी। is an Indian film actress and politician. जयाप्रदा दक्षिण भारतमे तीन फिल्मफेयर पुरस्कारसभक प्राप्तकर्ता रहल अछि आ हिनका द्वारा बहुतो तेलुगु, तमिल, हिन्दी, कन्नड़, मलयालम, बङ्गाली आ मराठी चलचित्र ...
हेलेन केलर
हेलेन एडम्स केलर एक अमेरिकी लेखक, राजनीतिक कार्यकर्ता आर आचार्य छल। ओ कला स्नातक क उपाधि अर्जित करै वाला पहिल बधिआर दृष्टिहीन छल। ऐनी सुलेवन के प्रशिक्षण मे ६ वर्ष क अवस्था से शुरु भेल ४९ वर्ष के साथ मे हेलेन सक्रियता आर सफलता क ऊंचाइ तक पहुँचल। ...
सिक्रेट सुपरस्टार
सीक्रेट सुपरस्टार फ़िल्मक कहानी १४ बर्षक मुस्लिम लड़की इनसिया क छी, जे अपन सपनाक पूरा करिके लेल घर आ समाजमे संघर्ष करैत देखल जाइत अछि। फिल्ममे ज़ायरा वसीम, मेहेर विज, राज अर्जुन आ आमिर खान प्रमुख भूमिकामे अछि।
सासा कोहेन
अलेक्जेन्डर पौलिन कोहेन एक अमेरिकी स्क्याटर अछि । सन् २००६ क ओलम्पिक खेलमे कास्य पदक जितने छलिन । सन् २००३ मे तीन-समय विश्व च्याम्पियनशिप आ सन् २००६ मे यू एस च्याम्पियनशिप रहल छलिन ।
लेखक
कथा, कहानी, उपन्यास, नाटक, इतिहास आदि कोनो भी विधामे लेखन कार्य कएनिहार व्यक्तिके लेखक कहल जाइत अछि । बहुत लोक अपन खुशीके लेल लेखन करैत अछि तँ बहुत लोक दोसरके मनोरञ्जनक लेल लेखन करैत अछि । किछ एहनो लेखकसभ अछि जे लोक कल्याणक लेल लिखैत अछि ।
चार्ली च्याप्लिन
Charlie Chaplin at the British Film Institute. इन्टरनेट चलचित्र भण्डारणमे Charlie Chaplin The Charlie Chaplin Archive Online catalogue of Chaplins professional and personal archives at the Cineteca di Bologna, Italy "Chaplins Little Tramp, an Eve ...
रीमा कागती
रीमा कागती एकर अलावा काकती असमिया: ৰীমা কাগতি কাকতি) जन्म १९७२ एक भारतीय चलचित्र निर्देशक आ पटकथा लेखक छी जे बलिउडमे कार्य करैत अछि । ओ अपन डेब्युट निर्देशकक रुपमे समिक्षकद्वारा प्रशंसित हनिमून ट्रावल्स प्राइभेट लिमिटेड २००७ जे की, नव-नोयरक बाद त ...
थोमस जेफर्सन
थामस जेफरसन Thomas Jefferson १३ अप्रैल १७४३ - ४ जुलाई १८२६ संयुक्त राज्य अमेरिका के तेसर राष्ट्रपति १८०१–१८०९ तथा अमेरिकी स्वतंत्रत के घोषणा के मुख्य लेखक १७७६ अछि। जेफर्सन एक राजनैतिक दार्शनिक तथा विद्वान व्यक्तित्व छेला । ई डेमोक्रेटिक- रिपब्लि ...
आधिकारिक भाषा
आधिकारिक भाषा, कोनो राज्य या देशक घोषित भाषा होइत अछि जे की सम्पुर्ण राजकीय प्रायोजनसभमे प्रयोग होइत अछि । उदाहरणतः नेपालक सम्पूर्ण भाषा राष्ट्रभाषा छी आ भारतक राष्ट्रभाषा हिन्दी छी ।
रोमन क्याथोलिक चर्च
क्याथोलिक चर्च, जेकरा रोमन क्याथोलिक चर्च क रूपमे सेहो जानल जाएत अछि, दुनियाक सबसँ पैग ईसाई चर्च छी, दावाक अनुसार एकर सौ करोडसँ अधिक सदस्य अछि । ओसभक नेता पोप होइए जे धर्माध्यक्षसभक समुदायक प्रधान अछि । ई पश्चिमी आ पूर्वी क्याथोलिक गिरजाघरसभक एक ...
डा. बाबासाहेब आंबेडकर अन्तर्राष्ट्रिय विमानस्थल
डा. बाबासाहेब आंबेडकर अन्तर्राष्ट्रिय विमानस्थल, जेकरा सोनेगाउ हवाई अड्डा सेहो कहल जाएत अछि, एक नागरिक अन्तर्देशीय आर अन्तर्राष्ट्रिय विमानस्थल छी, जे कि महाराष्ट्र राज्यक नागपुर शहरक लेल बनल अछि । एकर नाम प्रसिद्ध भारतीय संविधान लेखक डा॰ बाबासाह ...
गंगेश गुंजन
गंगेश गुंजन 1942- जन्म स्थान- पिलखबाड़, मधुबनी।श्री गंगेश गुंजन मैथिलीक प्रथम चौबटिया नाटक बुधिबधियाक लेखक छथि आ हिनका उचितवक्ता कथा संग्रह क लेल साहित्य अकादमी पुरस्कार भेटल छन्हि। एकर अतिरिक्त्त मैथिलीमे हम एकटा मिथ्या परिचय, लोक सुनू कविता संग ...
राजकमल झा
राजकमल झा, अंग्रेजी लेखक, पत्रकार हिनकर अंग्रेजी उपन्यास "द ब्लू बेडस्प्रेड", "इफ यू आर अफरेड ऑफ हाइट्स" आ "फायरप्रूफ" प्रकाशित छन्हि। "द ब्लू बेडस्प्रेड" १९९९पर हुनका "कॉमनवेल्थ राइटर्स प्राइज फॉर बेस्ट फर्स्ट बुक- यूरेशिया" भेटल छन्हि। राजकमल झ ...
इन्स्टाग्राम
इन्स्टाग्राम एक मोबाइल, डेस्कटप आ इन्टरनेट-आधारित फोटो-साझाकरण एप्लिकेसन छी जे उपयोगकर्तासभकें फोटो या भिडियोकें सार्वजनिक रूप सँ या निजी तौपर साझा करवाक अनुमति दैत अछि । एकर स्थापना केभिन सिस्ट्रम आ माइक क्रेगरद्वारा सन् २०१० मे कएल गेल छल, आ सन ...
ओलिम्पिया,ग्रीस
ओलिम्पिया नगर प्राचीन कालमे ओलिपिक खेलसभ कऽ स्थल छल । ई यूनान देशकऽ पश्चिमी मोरियामे रूफिया नदी के उत्तरी किनारा पर आधुनिक पिरगोस नगरसँ ११ मील पूर्व स्थित अछि । यूनान कऽ इतिहासमे ई नगर कऽ धार्मिक आ राजनीतिक महत्व रहल अछि । हीरा कऽ मन्दिर प्राचीनत ...
ककटेल (२०१२ चलचित्र)
डिम्पल कपाडिया - कविता कपूर सैफ अली खान - गौतम कपूर दीपिका पादुकोण - वेरोनिका डीकोस्टा रणदीप हुड्डा - कुणाल आहूजा डायना पेन्टी - मीरा गुप्ता बोमन ईरानी - रन्धीर "रैंडी" कपूर
काठ
काठ विख्यात मैथिली भाषा साहित्यकार विभूति आनंद द्वारा रचित एक कहानी–संग्रह छी जेकर लेल हुनका सन् 2006 मे साहित्य अकादमी पुरस्कार सँ सम्मानित कएल गेल ।
सीतायन
सीतायन विख्यात मैथिली भाषा साहित्यकार वैद्यनाथ मल्लिक ‘विधु’ द्वारा रचित एक महाकाव्य छी जेकर लेल हुनका सन् 1976 मे साहित्य अकादमी पुरस्कार सँ सम्मानित कएल गेल ।
पयस्विनी
पयस्विनी विख्यात मैथिली भाषा साहित्यकार सुरेन्द्र झा ‘सुमन’ द्वारा रचित एक कविता–संग्रह छी जेकर लेल हुनका सन् 1971 मे साहित्य अकादमी पुरस्कार सँ सम्मानित कएल गेल ।
गणनायक
गणनायक विख्यात मैथिली भाषा साहित्यकार साकेतानंद एस.एन. सिंह द्वारा रचित एक कहानी–संग्रह छी जेकर लेल हुनका सन् 1999 मे साहित्य अकादमी पुरस्कार सँ सम्मानित कएल गेल ।
गंगा–पुत्र
गंगा–पुत्र विख्यात मैथिली भाषा साहित्यकार *मनमोहन झा द्वारा रचित एक कहानी–संग्रह छी जेकर लेल हुनका सन् 2009 मे साहित्य अकादमी पुरस्कार सँ सम्मानित कएल गेल ।
दु पत्र
दु पत्र विख्यात मैथिली भाषा साहित्यकार उपेन्द्रनाथ झा द्वारा रचित एक उपन्यास छी जेकर लेल हुनका सन् 1969 मे साहित्य अकादमी पुरस्कार सँ सम्मानित कएल गेल ।
समाज दर्पण
समाज दर्पण विख्यात नेपाली भाषा साहित्यकार रामचंद्र गिरि द्वारा रचित एक महाकाव्य छी जेकर लेल हुनका सन् 1984 मे साहित्य अकादमी पुरस्कार सँ सम्मानित कएल गेल।
सामाक पौती
सामाक पौती विख्यात मैथिली भाषा साहित्यकार गोविन्द झा द्वारा रचित एक कहानी–संग्रह छी जेकर लेल हुनका सन् 1993 मे साहित्य अकादमी पुरस्कार सँ सम्मानित कएल गेल ।
अपक्ष
अपक्ष विख्यात मैथिली भाषा साहित्यकार उदय चंद्र झा ‘विनोद’ द्वारा रचित एक कविता–संग्रह छी जेकर लेल हुनका सन् 2011 मे साहित्य अकादमी पुरस्कार सँ सम्मानित कएल गेल ।
जीवन–यात्रा
जीवन–यात्रा विख्यात मैथिली भाषा साहित्यकार हरिमोहन झा द्वारा रचित एक आत्मकथा छी जेकर लेल हुनका सन् 1985 मे मरणोपरांत साहित्य अकादमी पुरस्कार सँ सम्मानित कएल गेल ।
सत्ता ग्रहण
सत्ता ग्रहण विख्यात नेपाली भाषा साहित्यकार नन्द हाङखिम द्वारा रचित एक कहानी छी जेकर लेल हुनका सन् 2014 मे साहित्य अकादमी पुरस्कार सँ सम्मानित कएल गेल।
प्रभासक कथा
प्रभासक कथा विख्यात मैथिली भाषा साहित्यकार प्रभास कुमार चौधुरी द्वारा रचित एक कहानी–संग्रह छी जेकर लेल हुनका सन् 1990 मे साहित्य अकादमी पुरस्कार सँ सम्मानित कएल गेल ।
राधा विरह
राधा विरह विख्यात मैथिली भाषा साहित्यकार काशीकांत मिश्र ‘मधुप’ द्वारा रचित एक महाकाव्य छी जेकर लेल हुनका सन् 1970 मे साहित्य अकादमी पुरस्कार सँ सम्मानित कएल गेल ।


text:
ट्रेन आ हवाई सेवा शुरू भेलाक बाद आब बिहार सरकार जल्दी सं बस सेवा सेहो शुरु करबाक तैयारी को रहल अछि. यात्रिगण कें बढ़ल दबाव केर देखैत परिवहन विभाग निजी आ सरकारी दुनू तरहक बस (Private and Government Buses) केर सेवा शुरू करबाक योजना बना रहल अछि. विभाग केर तैयारी ई अछि जे जखन लॉकडाउन- 4 ,31 मई केर समाप्त भ’ जायत त’ जून कें पहिल हफ्ता सं राज्य भरि मे हर तरहक बस केर परिचालन शुरू केल जायत.
केंद्र सरकार बस चलेबाक फ़ैसला राज्य पर छोड़ नै छोल
लॉकडाउन- 4 कें शुरु भेलाक बाद गृह मंत्रालय जे दिशानिर्देश जारी केलनि छला, ओहि मे बस केर परिचालनक सेहो ज़िक्र छोल. गृह मंत्रालय बस चलेबाक अनुमति देलैन छोल, परन्तु एकर फ़ैसला राज्य सरकार पर छोड़ने छला. गृहमंत्रालय कें आदेशक अनुसार राज्य सरकार नियमक पालन करैत अपन जरूरत कें हिसाब सं अंतरराज्यीय बस चला सकेत छथि. अखन बिहार सरकार बस कें परिचालन केर ल’ रणनीति बनेबा मे जुटल अछि.
आइ बस केर चलेबाक विषय पर कयल जायत विचार
एकरा ल’ परिवहन मंत्री संतोष कुमार निराला 25 मई कें विभागक अधिकारी संग मीटिंग करता आ बस केर सुचारू रुप सं चलेबाक योजना केर अंतिम रुप देता. ट्रांसपोर्ट फेडरेशन सरकार सं मांग केलनि अछि जे राज्य सरकार रोटेशन कें तहत बस केर परिचालन शुरू करैत. बस यात्रा मे सोशल डिस्टेंसिंगक सख्ती सं पालन होय एकरा संगे सेहो किराया दोगुना कयल जाय .
ऑटो आ ई-रिक्शा केर मिल चुकाल अछि परमिशन
अहि सं पहिने परिवहन विभाग ऑड-इवन फार्मूला केर तहत ऑटो तथा ई-रिक्शा चलेबाक आदेश जारी केलनि छोल.एकरा बाद आब बस चलाबै पर सेहो विचार कयल जायत. संभव अछि जे मीटिंग कें बाद एकर ऐलान भ’ जायत जे कखन सं बस चलाओल जायत. जखनि ई साफ अछि जे बस पर सफ़र करबाक नियम काफ़ी सख़्त होयत.


text:
भारत आ नेपाल कें बीच विवाद कम होयत नजर नै आबि रहल अछि. नेपाल सरकार नव राजनीतिक नक्शा कें संबंध मे संविधान संशोधन बिल अपन संसद मे पेश केलनि. नेपाल केर कानून मंत्री शिवमाया तुंबाहंफे नबका नक्शा कें संबंध मे संसद मे बिल पेश केलनि. नेपाल कें ई नबका नक्शा मे भारत कें कालापानी, लिपुलेख आ लिम्पियाधुरा केर सेहो शामिल कयल गेल अछि.
बीतल किछू दिन सं नेपाल कें संग भारत कें संबंध मे तल्खि बढ़ी गेल अछि. हालांकि नेपाल भारत केर पुरान मित्रा रहल अछि. नेपाली कांग्रेस नेपाल कें नक्शा केर अपडेट करबा लेल संविधान संशोधन क’ समर्थन को रहल अछि. लिपुलेख, लिम्पियाधुरा आ कालापानी कें विवादित क्षेत्र केर अपन क्षेत्र मे शामिल करबाक जोगार मे अछि. ई कदम नेपाल कें नक्शा केर बदलबा कें लेल उठायल जा रहल अछि.
जखन नेपाल अपन नबका राजनीतिक नक्शा मे भारतीय क्षेत्र केर अपन हिस्सा बतओलनि छल तखने भारत कें ओर सं प्रतिक्रिया सामने आयल छल. विदेश मंत्रालय कहलनि छल जे नेपाल कें भारत केर संप्रभुताक सम्मान करबाक चाहि.
विदेश मंत्रालय कें प्रवक्ता अनुराग श्रीवास्तव कहलनि छला जे होम नेपाल सरकार सं अपील करैत छी जे ओ एहन बनावटी कार्टोग्राफिक प्रकाशित करबा सं बचैत. संगहि भारत केर संप्रभुता आ क्षेत्रीय अखंडताक सम्मान करैत.
की अछि विवाद केर वजह?
नेपाल सरकार कें नबका नक्शा मे भारत कें कालापानी, लिपुलेख और लिम्पियाधुरा केर सेहो शामिल करबा पर भारत कें आपत्ति अछि. नेपाल कैबिनेट केर बैठक मे भूमि संसाधन मंत्रालय नेपालक ई संशोधित नक्शा जारी केलनि छोल. जाहि समय ई नक्शा जारी कयल गेल छल, ओहि समय मौजूद कैबिनेट सदस्य ई नक्शे मे समर्थन मे मत देलनि छल. ओतय भारत तत्काल आपत्ति जतोलनि छल.
8 मई केर भारत उत्तराखंड कें लिपुलेख सं कैलाश मानसरोवर कें लेल सड़क केर उद्घाटन केलनि छल. एकरा ल’ नेपाल केर ओर सं कड़ी प्रतिक्रिया सामने आयल छल. उद्घाटनक बाद ही नेपाल सरकार नबका राजनीतिक नक्शा जारी करबाक फैसला केलनि छल. नेपाल भारतक क्षेत्र केर सेहो अपन बतौलनि अछि.


text:
सोमदिन सं सावन माष शुरू भ’ रहल अछि। कोरोना महामारी कें चलते एहतियातन शिवालय आ मंदिर मे ताला लगा देल गेल अछि। एना में अहि बेर नै त’ बोलबम कें जयघोष करैत कांवड़िया रास्ता मे दिखत आ नै शिवालय मे सार्वजनिक रूप सं जलाभिषेक क’ सकेत छी।
कोरोना संक्रमण सं बचबाक लेल प्रशासन जलाभिषेक पर रोक लगा रखने अछि। सावन मेला कें आयोजन सेहो नै होयत। एना मे भोला भक्त घर पर बाबा केर पूजा अर्चना करता। जखन किछू मंदिर मे गेट बंद राखल जायत पर बाहर सं अरघा सं श्रद्धालु जलाभिषेक क’ सकता। पटना सहित सूबे कें प्रमुख शिवालय सोनपुर कें हरिहरनाथ, मुजफ्फरपुर कें गरीबनाथ, कुशेश्वरनाथ, सिंहेश्वरनाथ, बैकटपुर शिवमंदिर मे श्रद्धालु आ कांवड़ि केर भीड़ नै देखल जायत।
कर्मकांड विशेषज्ञ पं. विपेंद्र झा माधव कें मुताबिक अहि बेर सावन माष केर शुरुआत शिववास आ सोमवारी सं शुरू भ’ रहल अछि जे अति शुभ अछि। सोमदिन 6 जुलाई क’ सुबह 9.02 बजे तक शिववास अछि। मान्यता अछि जे शिववास मे भगवान शिव आ पार्वती उपस्थित रहैत छथि। अहि दौरान भोलेनाथ कें पूजन,जलाभिषेक,रुद्राभिषेक अति फलदायी रहत। सावन मास शिव कें बहुत प्रिय होयत अछि पर सावन केर सोमवारी आर प्रिय छनि। अहि लेल सावन केर सोमवारी क’ व्रत-पूजन, जलाभिषेक,रुद्राभिषेक आदि सं हुनकर कृपा अधिक मिलैत अछि। सभ’ तरहक बाधा दूर होयत अछि आ रोग सं मुक्ति मिलैत अछि।


text:
सभार : मिथिलांचल टुडे पत्रिका
८१ म सगर राति दीप
जरए, कथा गोष्ठीक आयोजक, मैथिलीक श्रेष्ठ आ स्थापित गजलकार, कथाकार श्री ओम प्रकाश
झाजीसँ मिथिलांचल टुडेक विशेष संवाददाता जगदानन्द झा ’मनु’क ओनलाइन भेटवार्ता।
मनु “प्रणाम ! आ संगे संग मिथिलांचल टुडे परिवार दिससँ बधाइ आ
साधूवाद जे अपने मैथिली साहित्यक विकासमे नित्य नव-नव डेग लए आगू बढ़ि रहल छी।”
ओम प्रकाशजी, “ प्रणाम ! बिना अपने सभक समर्थन आ सहयोगकेँ कोनो
डेग बढ़ेनाइ सम्भब नहि अछि।”
मनु, “मिथिलांचल टुडेक मार्फत मैथिलीक सुधि पाठक अपनेसँ “सगर राति दीप जरए” कखन आ किनका द्वारा शुरू कएल गेल से जानैक
इक्षा रखैत अछि।”
ओम प्रकाशजी, “ई आयोजन स्व० प्रभाष चन्द्र चौधरीजी द्वारा लगभग
दू दशक पूर्व शुरू कएल गेल छल । ऐ आयोजनमे हुनक संग जीवकांत आ अन्य कथाकार लोकनि
छलाह जे मैथिली कथा साहित्यकेँ नव दिशा देबामे सफल भेल छलाह।”
मनु, “कोना आ कतेक समय बाद एकर आयोजन होइत छैक ?”
ओम प्रकाशजी, “साधारणतः तीन मासपर एकर आयोजन होइत छैक आ एकर
निर्णय आयोजनक दौरान भऽ जाइत छैक जे अगिला आयोजन कतय हएत।”
मनु, “एहि आयोजनक खर्चा, व्यक्तिगत रूपे किनको द्वारा, कोनो सरकारी वा गैरसरकारी
संस्था द्वारा, कोना होइत अछि ?”
ओम प्रकाशजी, “एकर खर्चा आयोजक दिससँ कएल जाइत छैक। कोनो
सरकारी वा गैर सरकारी संस्थासँ खर्चा लेबाक रेबाज नै छै। सम्पूर्ण रुपे खर्चा
आयोजक करैत छथि।”
मनु, “पटना वा आन कोनो मैथिली अकादमीसँ कतेक सहयोग भेटरहल छैक ?”
ओम प्रकाशजी, “ कोनो वितीय आ आन सहायता नै भेट रहल छैक आ नै
कोनो वितीय सहयोग लेबाक अपेक्षा अछि। किएक तँ परिपाटीक मोताबीक खर्चा आयोजककेँ करऽ
पड़ैत छैक।”
मनु, “एहिमे सम्लित सम्माननीय
कथाकार लोकनिकेँ आमन्त्रण वा कोनो सूचना देल जाइ छनि की ओ सभ अपने अबैत छथि ?”
ओम प्रकाशजी, “इंटरनेट, दूरभाष आ पत्रक माध्यमे लोककेँ सूचना
पठाओल गेल छन्हि। ओना ऐ आयोजनमे बिना सूचनाक सम्मिलित भेनाई वर्जित नै छैक किएक तँ
पछिला आयोजनमे सार्वजनिक हकार दऽ देल जाइत छैक।”
मनु, “की एहिमे कोनो कथाकार आबि सकैत छथि अथवा कोनो योग्यता वा मापदण्डक निर्धारण
छैक ?”
ओम प्रकाशजी, “कोनो कथाकार आबि सकैत छथि, कोनो योग्यता वा मापदण्ड
नै निर्धारित छैक।”
मनु, “की ई मानल जेए जे सगर राति दीप जरए कथा गोष्टीसँ नव-नव कथाकार सभकेँ हुनका अपन
लेखनीमे निखारैक अबसर आ अपनाकेँ दुनीयाँक सामने आनैमे मददगार साबित भऽ रहल अछि ?”
ओम प्रकाशजी, “हाँ, ई गप्प अपने बेस कहल, ऐ आयोजनक मार्फत ढेर
रास नव-नव कथाकार सोझाँ आबि रहल छथि। प्रत्येक आयोजनमे कोनो नै कोनो नव कथाकार चमत्कारी
रुपे कथा साहित्यकेँ भेटिए जाइत छैक। तैँ ई कहलामे कोनो हर्ज नै जे ई आयोजन नव
कथाकार सभकेँ दुनियाँक सोझाँ आनबामे मददगार साबित भऽ रहल अछि।”
मनु, “आइ काल्हि मैथिली साहित्यमे गुटबाजीक प्रचलन बहुत बढ़ि गेल अछि। बहुत रास लोग
एहन-एहन नीक आयोजन सभकेँ अपन स्वार्थ कारणे असफल करैक चेष्टामे लागल रहैत अछि, की
एहन तरहक समस्याक सामना अहुँ सभकेँ करए परेत अछि ?”
ओम प्रकाशजी, “देखियौ, गुटबाजी जँ प्रगतिशील समाजक निर्माण
हेतु होइत छैक तँ कोनो हर्ज नै मुदा समाजकेँ पाछाँ ढकेलबाक प्रयास करएबला गुटबाजी
अहितगर होइत छैक। हमरा ऐ गुटबाजीसँ कोनो असुबिधा नै भेल अछि आ नै हएत किएक तँ समाजक
आशीर्वाद हमरा संग अछि।”
मनु, “एहि तरहक गुटबाजी साहित्य विशेष कए मैथिली साहित्य लेल कतेक अहितगर अछि?”
ओम प्रकाशजी, “साहित्यक मुख्य काज भाषाक संग समाजक प्रगति सेहो
अछि। जँ गुटबाजी प्रगतिशील समाज आ साहित्य बनेबामे सहायक होइत छैक तहन तँ गुटबाजी
कोनो अहितगर नै छैक। मुदा समाज वा साहित्यकेँ पाछाँ ढकलै बला गुटबाजी हरदम खराप
ओइत छैक।”
मनु, “ई ८०-८१ कि मामला अछि ?”
ओम प्रकाशजी, “ई ८०-८१ आयोजनक संख्या बतबै छैक। हमरसँ पूर्व
निर्मलीमे श्री उमेश मंडल जीक द्वारा ८० म कथा गोष्ठीक आयोजन भेल छल। हम ८१ म कथा
गोष्ठीक आयोजन देवघरमे कऽ रहल छी।”
मनु, “अपनेसँ गप्प कए कऽ बड्ड नीक लागल। माँ भगवतीसँ एकर सफल आयोजनक कामना करैत,
अन्तमे अहाँक मिथिलांचल टुडेक द्वारा नव रचनाकार अथवा कथाकारकेँ लेल कोनो
मार्गदर्शन वा सुझाव।
ओम प्रकाशजी, “धन्यवाद ! नव रचनाकार आ कथाकारकेँ ई धेआनमे
राखबाक चाही जे साहित्य समाजक ऐना होइत छैक तैँ समाजक समस्या साहित्यक केंद्रमे
रखबाक कोशिश करबाक चाही। समाजकेँ प्रगतिशील बाटपर चलेनाई सेहो नव साहित्यकारक संग
सभ साहित्कारक धर्म अछि। प्रगतिशील समाज आ साहित्यक निर्माण साहित्यकारक सफलताक
निशानी थिक। हमर शुभकामना सब नव साहित्यकारक संग अछि आ हम कामना करैत छी जे कलमक ई
सिपाही लोकनि प्रगतिशील समाजक निर्माण करबामे सफल हेता।”